Ο Σεβ. Μητροπολίτης μας προσκεκλημένος των Δικαστικών και Εισαγγελικών Ενώσεων\nΜε κοινή απόφαση των Διοικήσεων των Δικαστικών και Εισαγγελικών Ενώσεων και ευλογία του Μακ. Αρχιεπισκόπου Αθηνών κ. Χριστοδούλου προτάθηκε και προσεκλήθη να τελέση την θ. λειτουργία και να κυρήξει το θείο λόγο επί τη λήξει του δικαστικού έτους και τη αποχωρήσει από της ενεργού υπηρεσίας Ανωτάτων Δικαστών και Είσαγγελέων, ο Σεβ. Μητροπολίτης μας κ. Ιερόθεος. Για την θ. λειτουργία και την όλη εκδήλωση, που θα γίνη την Κυριακή 20 Ιουνίου στην Ι. Μονή Πεντέλης, θα έχουμε εκτενέστερο ρεπορτάζ στο επόμενο φύλλο.\nἘρευνητικό, Μορφωτικὸ καὶ Πολιτιστικὸ Κέντρο\nΤον τελευταίο καιρό έγιναν πολλές εργασίες στον όσιος Δαυίδ και συγκεκριμένα στο κτήριο που πρόκειται να στεγάση τις δραστηριότητες του Ερευνητικού, Μορφωτικού και Πολιτιστικού ιδρύματος της Ιεράς Μητροπόλεως Ναυπάκτου και Αγίου Βλασίου. Οι πολύ μικρές οικονομικές δυνατότητες της Ιεράς Μητροπόλεως δεν επαρκούν για την ολοκλήρωση του έργου και την επίτευξη των στόχων του. Ελπίζουμε στην γενναιόδωρη συνδρομή αυτών που αγαπούν την Εκκλησία και τα έργα της, την οποία και ζητούμε.\nΘεία Κηρύγματα γιὰ τὸ Θερινὸ Ποίμνιο\nΟι ορεινές ενορίες, που τον χειμώνα είναι σχεδόν ανύπαρκτες, το καλοκαίρι γεμίζουν κόσμο, Έτσι η συμμετοχή στις θ. Λειτουργίες και τις ι. Ακολουθίες αυξάνεται, όπως αυξάνεται και η ανάγκη για προσφορά του θ. λόγου.\nΟ Σεβ. Μητροπολίτης μας, προκειμένου να καλύψη τις ανάγκες αυτές, και δεδομένου ότι είναι περιορισμένος ο αριθμός των Ιεροκηρύκων, απέστειλε στις Ενορίες γραπτό θείο κήρυγμα για τους δύο μήνες του καλοκαιριού, Ιούλιο και Αύγουστο. Η εφημερίδα μας δημοσιεύει ενδεικτικά το πρώτο από τα κηρύγματα αυτά.\nἘκδρομὴ στὴν Παναξιώτισσα\nΤο Σάββατο 15 Μαΐου, τα παιδιά (Δημοτικού και Γυμνασίου), που συμμετέχουν στις Κατηχητικές Συνάξεις αρρένων της Ενορίας Αγίας Παρασκευής Ναυπάκτου, πραγματοποίσαν προσκυνηματική εκδρομή στον παλαιό βυζαντινό Ναό της Παναγίας της Παναξιώτισσας στην Γαυρολίμνη Ναυπακτίας.\nΟ περικαλλής αυτός Ι. Ναός είναι κτίσμα του 10ου αιώνος και βρίσκεται σε θαυμάσια τοποθεσία λίγο έξω από την Γαυρολίμνη και σε απόσταση μισής ώρας περίπου από την Ναύπακτο.\nΜετά τον Όρθρο και την Θ. Λειτουργία, στο προαύλιο του Ι. Ναού στήθηκε σωστό πανηγύρι. Φαγητό, υπαίθρια γιορτή με απαγγελία ποιημάτων, διανομή ενθυμίων και παιχνίδι.\nΤο μεσημέρι φύγαμε με τις καλύτερες εντυπώσεις.\nΕυχαριστίες οφείλουμε στον π. Ιωάννη τον Εφημέριο Γαυρολίμνης, που τέλεσε και την Θ. Λειτουργία, καθώς και στους Επιτρόπους, που μας περίμεναν στην είσοδο του Ι. Ναού και προσέφεραν τους άρτους για την αρτοκλασία προς τιμήν μας, όπως μας είπαν.\nΗ Ιερά Μητρόπολη οργανώνει για το φετινό Καλοκαίρι στις κατασκηνωτικές εγκαταστάσεις της, που βρίσκονται στον Άγιο Παντελεήμονα Αντιρρίου, τέσσερις κατασκηνωτικές περιόδους, για τους νέους και τις νέες της Ιεράς Μητροπόλεώς μας.\nΣτην πρώτη περίοδο, που είναι από την Πέμπτη 1 Ιουλίου μέχρι την Τετάρτη 7 Ιουλίου, θα συμμετάσχουν ΚΟΡΙΤΣΙΑ Δ', Ε' και ΣΤ' τάξεως του ΔΗΜΟΤΙΚΟΥ ΣΧΟΛΕΙΟΥ.\nΣτην δεύτερη περίοδο, που είναι από την Τετάρτη 7 Ιουλίου μέχρι την Δευτέρα 19 Ιουλίου, θα συμμετάσχουν ΚΟΡΙΤΣΙΑ του ΓΥΜΝΑΣΙΟΥ και του ΛΥΚΕΙΟΥ.\nΣτην τρίτη περίοδο, που θα είναι από την Δευτέρα 19 Ιουλίου μέχρι την Παρασκευή 30 Ιουλίου, θα συμμετάσχουν ΑΓΟΡΙΑ ΣΤ' τάξεως του ΔΗΜΟΤΙΚΟΥ σχολείου, του ΓΥΜΝΑΣΙΟΥ και του ΛΥΚΕΙΟΥ.\nΗ τέταρτη περίοδος είναι ένα τριήμερο από 1ης μέχρι 3ης Αυγούστου για ΦΟΙΤΗΤΡΙΕΣ και ΑΠΟΦΟΙΤΟΥΣ (θήλεις) ΛΥΚΕΙΟΥ.\nΗ συμμετοχή για κάθε παιδί στα έξοδα της 1ης περιόδου είναι 12.000 δραχμές ενώ για την 2η και 3η περίοδο 20.000 δραχμές.\nΕγγραφές γίνονται στις Ενορίες και στα Γραφεία της Ιεράς Μητροπόλεως.\nΔύο έργα πνοής για την Επαρχία Ναυπακτίας\nΟι εργασίες στην Ιερά Μονή Αμπελακιωτίσσης προχωρούν με γοργό ρυθμό. Οι εργασίες έχουν ενταχθή στο πρόγραμμα άάαάάά και προβλέπεται μέχρι το τέλος Ιουνίου να έχουν ολοκληρωθή, όσον αφορά το τμήμα της δυτικής πτέρυγας που βρίσκεται δεξιά της κεντρικής πύλης της Μονής. Επίσης, η Νομαρχία έχει αναλάβει να διανοίξη το δρόμο περιφερειακά του Μοναστηριού, δρόμος ο οποίος περιλαμβάνεται στο πρόγραμμα για ασφαλτόστρωση, μαζί με ολόκληρο το τμήμα της οδού Άνω Χώρας Αμπελακιώτισσας, και Αμπελακιώτισσας Περδικόβρυσης. Η επισκευή και ασφαλτόστρωση της οδού αυτής –έργο πνοής για τον τόπο– βρίσκεται σε εξέλιξη.\nΠρέπει δε να υπογραμμίσουμε στο σημείο αυτό την δημιουργική και αποτελεσματική παρέμβαση του υφυπουργού κ. Χρήστου Βερελή, ο οποίος δείχνει το έμπρακτο και αποτελεσματικό του ενδιαφέρον για τον τόπο. Η συμβολή του στα έργα ασφαλτόστρωσης του ορεινού δικτύου, καθώς και του σοβαρότατου έργου της περιφερειακής οδού Ναυπάκτου, είναι θετική και καθοριστική.\nΗ ένωση της Ναυπάκτου με την Ι. Μονή Αμπελακιωτίσσης και εν συνεχεία με την Ι. Μονή Προυσιωτίσσης, αποτελεί όραμα για τον Σεβασμιώτατο και τους Ναυπακτίους, και συνδέεται άμεσα με την ανάπτυξη της ορεινής Ναυπακτίας γενικώτερα και της Ι. Μονής Αμπελακιωτίσσης ειδικότερα.\nΗ παράκαμψη δε της Ναυπάκτου έχει καταστή έργο πρώτης προτεραιότητος, θέμα πρωτίστως ασφάλειας και ποιότητας ζωής του Ναυπακτιακού λαού, θέμα τάξης και πολιτισμού.\nΤην σοβαρότητα των δύο αυτών ζητημάτων έχει αντιληφθή ο κ. Βερελής. Ήδη έχει εγκρίνει τα πρακτικά δύο δημοπρασιών για αντίστοιχα τμήματα της παρακαμπτηρίου, ενώ σε σύντομο χρονικό διάστημα δημοπρατείται και τρίτο τμήμα. Θέλουμε να τον συγχαρούμε για τις θετικότατες ενέργειές του για τα ζωτικά αυτά ζητήματα του λαού.\nΛήξη τῶν Κατηχητικῶν Ἁγίου Δημητρίου καὶ Ἁγίας Παρασκευῆς\nΤην Κυριακή 16 Μαΐου, στις 7 το απόγευμα, στο Πνευματικό Κέντρο της Ιεράς Μητροπόλεως πραγματοποιήθηκε εορταστική εκδήλωση με την ευκαιρία της λήξης των Κατηχητικών Σχολείων της Ενορίας του αγίου Δημητρίου Ναυπάκτου. Ήταν μια απλή και όμορφη εκδήλωση, που περιελάμβανε απαγγελίες ποιημάτων και πεζών, τραγούδια, καθώς και μια μικρή θεατρική παράσταση εμπνευσμένη από τους “ανθρωπιστικούς”, νατοϊκούς βομβαρδισμούς της Σερβίας, που παρουσιάσθηκε με πολλή επιτυχία. Η θεματολογία της γιορτής αφορούσε τις γενικότερες ενότητες: ΚΑΤΗΧΗΤΙΚΟ - ΑΝΑΣΤΑΣΗ - ΕΙΡΗΝΗ.\nΚλείνοντας την εκδήλωση ο π. Θωμάς Βαμβίνης απηύθυνε σε όλους πατρικές συμβουλές: Να μη “νυστάξουμε” το Καλοκαίρι και να διαφυλάξουμε την καθαρότητα ψυχής και σώματος. Επίσης θύμησε στα παιδιά την καλοκαιρινή συνέχεια του κατηχητικού έργου της Εκκλησίας, που είναι οι Εκκλησιαστικές Κατασκηνώσεις.\nΟι κυρίες του Συνδέσμου Αγάπης είχαν την ευγενή καλοσύνη να προσφέρουν στα παιδιά των Κατηχητικών παγωτό. Τους δόθηκε επίσης από την Ενορία ως ενθύμιο δίπτυχο με τις μορφές της Παναγίας μας και του αγίου Νεκταρίου, καθώς και μια εικόνα του αγίου Δημητρίου.\nΕυχαριστούμε πολύ το Θεό γι’ αυτή την ευλογία και ευχόμαστε “και του χρόνου”.\nΤην Κυριακή 23 Μαΐου ε.έ, στις 7.30’ το απόγευμα, στο Πνευματικό Κέντρο της Ενορίας Αγίας Παρασκευής Πόλεως Ναυπάκτου πραγματοποιήθηκε σύναξη των Κατηχητών και των παιδιών, που μετέχουν στις Κατηχητικές Συνάξεις όλων των βαθμίδων.\nΜέσα σε μια χαρούμενη ατμόσφαιρα τα παιδιά αντάλλαξαν απόψεις για διάφορα θέματα, τραγούδησαν και πήραν τα ενθύμιά τους. Μετά το γευστικότατο κέρασμα, με πίτσες και παγωτά που πρόσφεραν ενορίτες, τα παιδιά έφυγαν με την υπόσχεση για καινούργια συνάντηση τον ερχόμενο Σεπτέμβριο.


Λογοκρισία στη τέχνη\nΤο είδαμε και αυτό ξανά! Ο λόγος για την απαγόρευση ενός μικρού σε διάρκεια φιλμ της αξιολογότατης σκηνοθέτριας, Εύας Στεφανή, βραβευμένης πολλές φορές, με δείγματα της δουλειάς της που μας δείχνουν μια πρωτοπορία στην Ελλάδα. Η Εύα Στεφανή είχε κάνει μία καταπληκτική ταινία-ντοκιμαντέρ, «Αι Αθήναι», μικρού μήκους, όπου έδειχνε τους περιθωριακούς τύπους που ζούσαν τα βράδια στο καφενεδάκι στο σταθμό Λαρίσης, τότε. Οι ταινίες της πάντα μπαίνουν βαθιά στο συναίσθημα προσπαθώντας να μη μας δείξουν καθόλου ότι υπήρξε κινηματογράφηση, ενώ η επεξεργασία των ταινιών της είναι μεγάλη. Το καφενεδάκι του σταθμού άλλαξε και έγινε Everest, οι καιρού άλλαξαν και οι αποδείξεις είναι εδώ κάθε μέρα. Στην «Ακρόπολη», στο «Κουτί», η Στεφανή είναι πιστή στον τρόπο κινηματογράφησης του Ζαν Ρους και του Τζίγκα Βερτόφ.\nΑυτή τη φορά με ένα ταινιάκι, 40΄΄, όπου έδειχνε την ηδονή ενός ατόμου την ώρα που ακουγόταν μια στροφή από τον Εθνικό Ύμνο της Ελλάδας, κατάφερε ξανά να προκαλέσει τα αισθήματα κάποιων θερμοκέφαλων, όπως είχε κάνει με την «Ακρόπολη». Αυτή τη φορά όμως το ρόλο του κριτικού ανέλαβε η ΕΛ.ΑΣ., κατόπιν καταγγελίας ανώνυμου (!!), και κατέβασε το βίντεο, συνέλαβε τον υπεύθυνο της ArtAthina και ψάχνει να βρει τη σκηνοθέτη για να τη συλλάβει. Δυστυχώς για αυτούς η Στεφανή είναι στη Γερμανία και θα περάσει τουλάχιστον το αυτόφωρο.\nΤο έργο τέχνης είναι επικίνδυνο, ιδίως όταν έχει χαθεί η ψυχραιμία και όταν ξυπνούν τα «σταγονίδια» του παρελθόντος. Πάντως εξακολουθεί να φοβίζει και να τρομάζει την εξουσία. Όπως είχε γίνει στην έκθεση Outlook, το 2003, μόνο που τότε πολύ λίγοι καλλιτέχνες αντέδρασαν και το θέμα πέρασε στο φλου. Ίσως γιατί ο τότε υπουργός Πολιτισμού, ο κ. Βενιζέλος, είχε το απυρόβλητο. Το πράγμα όμως έχει παραγίνει και, αυτή τη φορά, σε πολύ μικρό χρονικό διάστημα, μια σειρά καλλιτεχνών υπόγραψε επιστολή διαμαρτυρίας. Κάτι είναι και αυτό! Όλα καλά όμως; Θα μου πείτε ότι κάτι κινείται. Λυπάμαι αλλά θα διαφωνήσω!\nΝομίζω ότι δεν είναι σωστό να γίνονται αντιδράσεις σε θέματα πολιτικής και μάλιστα τόσο σοβαρών θεμάτων, όταν μπαίνουν βαθιά στην ελευθερία έκφρασης, μόνο από μεμονωμένα άτομα. Τι κάνουν τα Σωματεία του κινηματογραφικού χώρου; Μήπως είναι προσκολλημένα στο άρμα του υπουργείου Πολιτισμού, επαιτώντας οικονομική βοήθεια; «Όταν ήρθαν και πήραν το γείτονα, δε μίλησε κανείς, όταν πήραν τον απέναντι γείτονα, πάλι δε μίλησε κανείς, τώρα που πήραν και εμένα, δεν υπήρξε κανείς για να μιλήσει», είχε πει ο Μπρεχτ. Όταν θα πάρουν τον επόμενο καλλιτέχνη ποιος θα αντιδράσει; Με την έλλειψη πολιτικής ευαισθησίας από την πλευρά των Σωματείων θα συμβεί κάτι παρόμοιο. Σε λίγο θα υπαγορεύεται το τι θα κάνει κάθε καλλιτέχνης από τις πολιτικές της πολιτικής εξουσίας. Υπόδουλη τέχνη όμως ποιος θέλει;\nΘα τελειώσουμε με τη στροφή του χιουμοριστικού τραγουδιού του Λογοθέτη, «δικτατορίες δε σηκώνει ο λαός» και, θα συμπληρώσουμε, ούτε οι καλλιτέχνες. Θα συμπαρασταθούμε στην Εύα Στεφανή και σε κάθε καλλιτέχνη που διώκεται από το τεχνοκριτικό τμήμα της Ασφαλείας. Ελπίζουμε να δούμε τις αντιδράσεις αυτών που πρέπει να αντιδράσουν. Πάντως η τελευταία ταινία της Στεφανή θα παιχτεί, μετά από το Φεστιβάλ Ντοκιμαντέρ Θεσσαλονίκης, στο Φεστιβάλ Παράξενη Οθόνη, τον Οκτώβριο, πάλι στη Θεσσαλονίκη.\nΔελτίο τύπου για το ίδιο θέμα από το "μικρό" σωματείο για τη διάδοση της μικρού μήκους ταινίας.\nΤο Δ.Σ. του Σωματείου «μικρό», για τη διάδοση της ταινίας μικρού μήκους με λύπη του πληροφορήθηκε τη λογοκρισία που εξασκήθηκε στη συνάδελφό μας, Εύα Στεφανή, σκηνοθέτη ταινιών-ντοκιμαντέρ, βραβευμένη πολλές φορές, στην Ελλάδα και στο εξωτερικό. Είναι η πρώτη φορά που παρατηρήθηκε τέτοιο γεγονός στον ελληνικό κινηματογραφικό χώρο. Παλιότερα, το 2003, στην έκθεση Outlook υπήρξε λογοκρισία σε μια εγκατάσταση. Αυτή τη φορά σειρά πήρε η έκθεση ArtAthina και ένα ταινιάκι που τρόμαξε τόσο την εξουσία που επενέβη με την Αστυνομία, έκανε συλλήψεις, αναστάτωσε τον κόσμο και όλα αυτά μετά από καταγγελία ανώνυμου!!\nΑυτές οι πράξεις μας θυμίζουν άλλες εποχές και άλλες πρακτικές που δε συνάδουν με την ευρωπαϊκή πολιτική που, απ’ότι λέει, ακολουθεί η παρούσα Κυβέρνηση. Θα περιμέναμε μια σαφή δήλωση από τον υπουργό Πολιτισμού, η οποία δεν έγινε. Αναρωτιέται λοιπόν κανείς αν από εδώ και στο εξής η καλλιτεχνική δημιουργία θα πρέπει να παίρνει την έγκριση της οποιασδήποτε πολιτικής εξουσίας πριν να την παρουσιάσει ο καλλιτέχνης στο κοινό του. Τότε, όμως, τι είδους καλλιτεχνική δημιουργία θα είναι αυτή;\nΘα συνιστούσαμε ψυχραιμία, ιδίως από τις Αρχές, και απαιτούμε να σταματήσει οποιαδήποτε δίωξη σε κάθε καλλιτέχνη στην Ελλάδα. Αυτές οι πρακτικές μας βρίσκουν καθολικά αντίθετους και διατεθειμένους να υψώσουμε το ανάστημά μας για να υπερασπίσουμε την ελευθερία στην καλλιτεχνική έκφραση.\nΤο Δ.Σ. του «μικρό»


Σαλόνι KATHRINE, 3Θ + 2Θ, 2,30*0,90 ΚΑΙ180*0,90 - Έπιπλα και διακόσμηση Θεσσαλονίκη\nΣαλόνι KATHRINE, 3Θ + 2Θ, 2,30*0,90 ΚΑΙ180*0,90\nΜοντέρνο σαλόνι με τριθέσιο και διθέσιο καναπέ από ξύλο οξιάς. Τόσο η σχεδίασή του, όσο και το έντονο κόκκινο χρώμα της φωτογραφίας σε συνδυασμό με τα ξεχωριστά, ίνοξ πόδια του, το καθιστούν ιδιαίτερα εντυπωσιακό.\nΔιαστάσεις: 3Θ: 2,30*0,90 / 2Θ: 1,80*0,90\nBrowse Wishlist\tΚωδικός: saloni-kathrine\nΈνα μοντέρνο σαλόνι που σχεδιάστηκε για να εντυπωσιάσει κάθε επισκέπτη σας αλλά και εσάς τους ίδιους!\nΤο σαλόνι KATHRINE αποτελείται από δύο μοντέρνους καναπέδες με ξεχωριστή σχεδίαση κατασκευασμένους από ξύλο οξιάς. Τα καμπυλωτά μπράτσα σε συνδυασμό με το φάλτσο τελείωμα στο κάτω μέρος της βάσης δημιουργούν ένα εντυπωσιακό αποτέλεσμα που ενισχύεται ακόμα περισσότερο από τα ιδιαίτερα νίκελ ποδαράκια.\nΤο κόκκινο καπιτονέ ύφασμα της φωτογραφίας μαγνητίζει αμέσως το βλέμμα, ενώ φυσικά έχετε την δυνατότητα να επιλέξετε μέσα από μια πολύ μεγάλη γκάμα υφασμάτων και αποχρώσεων τον συνδυασμό που επιθυμείτε να εκφράσει το στυλ και την προσωπικότητά σας.\nΤέλος, μπορείτε να καθορίσετε επακριβώς τις διαστάσεις που θα καλύπτουν τις ανάγκες σας, ενώ είμαστε εδώ για εσάς για κάθε απορία ή προβληματισμό σχετικά με τα έπιπλα ή την διακόσμηση του χώρου σας.\nΓίνετε ο πρώτος που θα αφήσει μια κριτική για το “Σαλόνι KATHRINE, 3Θ + 2Θ, 2,30*0,90 ΚΑΙ180*0,90” Ακύρωση απάντησης\tΗ Βαθμολογία σας


Θωρηκτά ΥΔΡΑ, ΣΠΕΤΣΑΙ, ΨΑΡΑ [Battleships Hydra, Spetsai, Psara] - Page 2\nΘωρηκτά ΥΔΡΑ, ΣΠΕΤΣΑΙ, ΨΑΡΑ [Battleships Hydra, Spetsai, Psara]\nΘέμα: Θωρηκτά ΥΔΡΑ, ΣΠΕΤΣΑΙ, ΨΑΡΑ [Battleships Hydra, Spetsai, Psara]\n19-11-2021, 22:35 #11\nNoμίζω οτι τους είχε πιάσει ένας σχετικός πανικός βλέποντας τους Τούρκους να είναι έτοιμοι να παραλάβουν ένα υπερ-dreadnought και ένα dreadnought.:\nΟ ναυαρχος Γ. Κακουλίδης υποστηρίζει οτι κατέλαβε την ΥΔΡΑ με ρεσάλτο με ομαδα 7 ατόμων μεταξύ των οποίων και ο μεχρι πρότινος κυβερνητης της ΥΔΡΑΣ πλοιαρχος Ι. Βρατσάνος.\nΚαι κατι για τις ελληνικες αντιδρασεις στην αφιξη των τουρκικων υπερθωρηκτων. Στο ηλεκτρονικο αρχειο του ιδρυματος «Ε.Κ. Βενιζελος» υπαρχει εγγραφο του Ι. Βρατσανου προς τον Ε.Βενιζελο με ημερομηνια 12-06-1914 που αναφερει « Εχω την τιμην να δηλωσω υμιν Κυριε Προεδρε, οτι αναλαμβανω να επιτεθω εναντιον του Τουρκικου θωρηκτου "ΟΣΜΑΝ" (τεως "ΡΙΟΥ ΙΑΝΕΪΡΟΥ" ), οποταν τουτο ηθελεν εισελθει εις την Μεσογειον. Προς τουτο θα παρεκαλουν οπως μοι παρασχεθωσι τα μεσα ανιχνευσεως μετα των λοιπων συμπαρομαρτουντων.\n20-11-2021, 12:02 #12\nΟ ναυαρχος Γ. Κακουλίδης, σε αφηγηση του που περιλαμβάνεται στο βιβλίο της Αντιγόνης Μπέλλου Θρεψιάδου «Μορφές Μακεδονομάχων» σελ.55,\nυποστηρίζει οτι κατέλαβε την ΥΔΡΑ με ρεσάλτο με ομαδα 7 ατόμων μεταξύ των οποίων και ο μεχρι πρότινος κυβερνητης της ΥΔΡΑΣ\nπλοιαρχος Ι. Βρατσάνος. Εδοσαν στο πλήρωμα δικαίωμα επιλογής,αποχώρησαν ολοι οι αξιωματικοι, οι περισσοτεροι υπαξιωματικοί και 60\nαπό τους 180 ναυτες. Δεν το αναφερει ως παροπλισμένο.\nΔεν υποστηρίζω ότι η μαρτυρια του Κακουλιδη ειναι πιο αξιόπιστη.\nΔεν είχε ακόμη παροπλιστεί. Η αναφορά οτι ήταν σε εφεδρεία σημαίνει οτι μπορεί να είχε μειωμένο πλήρωμα και γενικά μειωμένη ετοιμότητα. Φαίνεται οτι μετά την ρυμούλκηση του στο Κερατσίνι στελεχώθηκε με πλήρωμα προσκείμενο στην Εθνική 'Αμυνα μιας και ο Η. Νταλούμης αναφέρει στο βιβλίο του "Τα Πλοία του Ναυτικού" οτι στις 27.9.16 κατάφερε να πλεύσει με δυσκολία στη Θεσσαλονίκη όπου ενώθηκε με τις εκεί δυνάμεις. Επίσημα παροπλίστηκε τον Νοέμβριο του 1918.\nΤην ίδια πρόταση είχε κάνει ο πάντα αυθόρμητος ναύαρχος Κουντουριώτης. Σε συζήτηση με τον Βενιζέλο κ.α. προσφέρθηκε να "υφαρπάξει" ένα υποβρύχιο και να στήσει καρτέρι στο Γιβραλτάρ για να τορπιλίσει το SULTAN OSMAN I πριν φτάσει στην Τουρκία. Και πρότεινε η κυβέρνηση να τον καταδικάσει ως "πειρατή" κλπ για να αποφύγει τις διεθνείς κυρώσεις. Ο Βενιζέλος στο άκουσμα της πρότασης δεν αποκρίθηκε.\n20-11-2021, 15:04 #13\nΚατα τον Φωτακη (Greek Naval Strategy σελ. 78) το ΥΔΡΑ εχρησιμευε ως σχολη πυροβολικου και το Ψαρα ως stoker's training ship (θερμαστων; )\nΤην ίδια πρόταση είχε κάνει ο πάντα αυθόρμητος ναύαρχος Κουντουριώτης.\nΔεν το αμφισβητω, το εχω διαβασει και εγω αλλα δεν μπορω να θυμηθω που. Μηπως εχετε παραπομπη;\nΟ Φωτακης (σελ. 120) λεει οτι και ο Kerr ειχε προσφερθει να ηγηθει ελληνικων μοιρων (Greek flotillas) στην επιθεση εναντιον των τουρκικων θωρηκτων (επικαλειται εγγραφο του αρχειου Churchill).\nΤελευταία επεξεργασία από το χρήστη OfTheHighSeas : 20-11-2021 στις 15:10\n22-11-2021, 11:44 #14\nΌντως stoker= θερμαστής κ flotilla=στολίσκος.


Μπλάνκο: Ευχαριστώ τον κόσμο της ΑΕΚ ~ Aekculture\nHome » Ποδόσφαιρο » Μπλάνκο: Ευχαριστώ τον κόσμο της ΑΕΚ\nAεκCulture Admin 10:09 π.μ. Ποδόσφαιρο No comments\nΈχει πετύχει 70 γκολ με την κιτρινόμαυρη φανέλα, στα 3,5 χρόνια που τη φοράει και τις τελευταίες μέρες το όνομά του βρίσκεται στο προσκήνιο λόγω τις ανανέωσης του συμβολαίου του και το γεγονός πως εδώ και έναν μήνα έχει δικαίωμα υπογραφής σε άλλο σύλλογο. Ωστόσο, ο Ίσμαελ Μπλάνκο σκέφτεται μόνο την Ένωση και ευχαριστεί τον κόσμο της, μέσω του match programme. Ο Αργεντινός μίλησε για τις τελευταίε εμφανίσεις της ΑΕΚ, για τον Νίκο Λυμπερόπουλο και τα νεαρά παιδιά που έρχονται από πίσω.\nΑναλυτικά η συνέντευξη του Μπλάνκο\n-Έχεις πετύχει 70 γκολ με τη φανέλα της ΑΕΚ. Ποιο είναι το μυστικό της εκτελεστικής δεινότητάς σου;\nΜόνο η δουλειά. Η δουλειά στην προετοιμασία της ομάδας το καλοκαίρι και η δουλειά μέσα στην εβδομάδα. Από εκεί και πέρα, σε κάθε παιχνίδι που παίζω ψάχνω πάντα την ευκαιρία. Έχω αυτή τη νοοτροπία, ακόμα και αν δεν υπάρχει η ευκαιρία να προσπαθώ να την δημιουργήσω και να σκοράρω.\n-Σε έχουμε δει να σκοράρεις με τακουνάκι, ψαλιδάκι, ανάποδη κεφαλιά... Ποιο γκολ θεωρείς το ωραιότερο;\nΤο ωραιότερο γκολ που πέτυχα με την ΑΕΚ είναι το πρώτο που έβαλα φορώντας την φανέλα της! Γιατί ήταν το πρώτο. Από εκεί και πέρα έχουν υπάρξει κάποια γκολ που ήταν ωραία και κάποια άλλα που μπορεί να μην ήταν αλλά ήταν πολύ πιο σημαντικά για έκριναν παιχνίδια.\n-Έχεις πετύχει πολλά γκολ στον Ολυμπιακό και τον ΠΑΟΚ, αλλά μόνο ένα στον -Παναθηναϊκό. Είναι θέμα ατυχίας;\nΝαι, δεν είχα πολύ τύχη με τον Παναθηναϊκό, αλλά και το ότι σκόραρα ενάντια στις άλλες δυο ομάδες δεν σημαίνει κάτι. Τυχαίο είναι αυτό το γεγονός, μακάρι να σκοράρω στο παιχνίδι της Τετάρτης.\n-Μετά το 2-0 του πρώτου αγώνα θεωρείς ότι η ομάδα μας είναι το απόλυτο φαβορί για την πρόκριση;\nΑπομένουν άλλα 90 λεπτά. Έχουμε ένα καλό αποτέλεσμα από το πρώτο παιχνίδι, ωστόσο ακόμα δεν πήραμε την πρόκριση στην επόμενη φάση. Μην ξεχνάμε ότι και οι αντίπαλοι θα το παλέψουν πολύ. Εμείς πρέπει να είμαστε απόλυτα συγκεντρωμένοι, ωστόσο σίγουρα το σκορ του πρώτου αγώνα μας δίνει προβάδισμα.\n-Πως εξηγείς το ότι η ΑΕΚ εμφανίζεται πολύ δυνατή στα ντέρμπυ αλλά χάνει βαθμούς κόντρα σε μικρότερες ομάδες;\nΗ αλήθεια είναι ότι φέτος δεν είχαμε σταθερή απόδοση. Οφείλεται ίσως και σε λάθος νοοτροπία. Εστιάζουμε την προσοχή μας στο να κερδίσουμε τα ντέρμπυ και χάνουμε πολύτιμους βαθμούς από παιχνίδια που κρίνουν το πρωτάθλημα.\n-Τι έφταιξε και ήρθε η βαριά ήττα από τον Ολυμπιακό Βόλου μέσα στο ΟΑΚΑ;\nΤο δεύτερο γκολ μας σκότωσε ψυχολογικά. Δεν κάναμε τίποτα από αυτά που μας είχε πει ο προπονητής, είχαμε μεγάλη έλλειψη συγκέντρωσης.\n-Η γνώμη σου για τον έτερο επιθετικό της ομάδας, τον Νίκο Λυμπερόπουλο;\nΟ Λύμπε με βοήθησε πολύ από την πρώτη φορά που συνεργαστήκαμε, πριν από τρία χρόνια. Πιστεύω ότι σχηματίζουμε ένα καλό δίδυμο. Για τους νεότερους παίκτες είναι σημείο αναφοράς. Είναι υπόδειγμα επαγγελματία.\n-Πιστεύεις ότι οι νεαροί επιθετικοί της ΑΕΚ (Νικόλτσης, Φροξυλιάς, Αμπντουραχμάνι) μπορούν να διεκδικήσουν σύντομα θέση βασικού;\nΌλοι οι ποδοσφαιριστές μπορούν να γίνουν βασικοί. Είναι καθαρά θέμα δουλειάς και εμπιστοσύνης από την πλευρά του προπονητή.\n-Υπάρχει κάποιος στόχος που δεν έχεις εκπληρώσει τα 3,5 χρόνια που είσαι στην Ελλάδα;\nΠάντα βάζω στόχους και η αλήθεια είναι ότι υπάρχει ένας που δεν έχω εκπληρώσει ακόμα, ωστόσο δουλεύω πάνω σε αυτόν.\n-Ένα μήνυμα για τους φιλάθλους της ΑΕΚ, που σε στηρίζουν από την πρώτη ημέρα;\nΠραγματικά οι φίλαθλοι της ΑΕΚ μου συμπεριφέρθηκαν πάρα πολύ καλά από την πρώτη στιγμή. Έχω προσπαθήσει με τη δουλειά μου να τους ανταποδώσω αυτή την στήριξη και την αγάπη. Είμαι ευγνώμων για την στάση τους και τους ευχαριστώ για όλα.


Η Χαρά Ανάποδα\nΠως μπορείς να είσαι χαρούμενος πριν καταφέρεις οτιδήποτε;\nΠρόσφατα έφτιαξα ένα video. Έμπνευσή μου ήταν ο Tony Hsieh και το βιβλίο του “Delivering Happiness” όπου προς το τέλος του λέει πως αν αρχίσουμε να ρωτάμε τον εαυτό μας γιατί κάνουμε ό,τι κάνουμε και σε κάθε απάντηση που προκύπτει συνεχίζουμε να ρωτάμε γιατί, αργά ή γρήγορα θα πέσουμε όλοι μας πάνω στην ίδια απάντηση. Κάνουμε ό,τι κάνουμε για να νοιώσουμε χαρούμενοι. Όλοι μας κυνηγάμε τη χαρά ή όπως αρέσει σε μένα να λέω, όλοι επιδιώκουμε μια μορφή συναισθηματικής διαστολής.\nΤο ότι κυνηγάμε τη χαρά το καταλαβαίνω. Εκείνο που καταλαβαίνω όμως επίσης, είναι ότι έχουμε δημιουργήσει – έχουμε δημιουργήσει επαναλαμβάνω - μία συνθήκη “if… then” που πρέπει να ικανοποιηθεί για να νοιώσουμε τη χαρά οπότε αναπόφευκτα ρωτώ: Όταν πετύχω όσα θέλω, ποιος θα με κάνει να νοιώσω χαρούμενος; Ποιος θα μου το επιτρέψει; Ποιος θα μου πει “μπράβο παιδί μου, τώρα μπορείς να είσαι χαρούμενος”; Η μόνη απάντηση που μπορώ να καταλήξω, είναι Eγώ. Εγώ θα μου επιτρέψω να νοιώσω χαρούμενος γιατί θα έχω ικανοποιήσει το “if” της συνθήκης που έφτιαξα, θα έχω αποδείξει την αξία μου, οπότε μετά - “then” δηλαδή - θα μπορώ να νοιώσω χαρούμενος, επιτυχημένος κ.τ.λ.\nΟπότε ρωτώ ξανά: Γιατί πρέπει να έχω δημιουργήσει μία συνθήκη η οποία πρέπει να ικανοποιηθεί για να νοιώσω χαρούμενος; Γιατί φτιάχνω κλειδωμένες πόρτες και μετά ψάχνω τα κλειδιά να τις ξεκλειδώσω για να νοιώσω χαρά; Και έστω ότι η απάντηση σε αυτά είναι “επειδή μου αρέσει να φτιάχνω πόρτες και μετά να ψάχνω τα κλειδιά”, εγώ θα κάνω μία νέα ερώτηση: Γιατί τότε δε δοκιμάζεις να φτιάξεις τις πόρτες που θες όντας ήδη χαρούμενος; Γιατί πρέπει να φτιάξεις τις πόρτες χωρίς χαρά και μετά να βρεις τα κλειδιά που τις ξεκλειδώνουν για να νοιώσεις χαρά και δεν το κάνεις όλο αυτό με ορμητήριο μια κατάσταση συναισθηματικής διαστολής; Ξεκίνα, δηλαδή, να φτιάχνεις τις πόρτες αν αυτό θες, ξεκίνα να βάζεις στόχους, αλλά μην περιμένεις να τους πετύχεις για να νοιώσεις χαρούμενος. Αφού εσύ είσαι που αδειοδοτείς, που επιτρέπεις στον εαυτό σου να νοιώσει χαρούμενος όταν τους πετυχαίνεις, μπορείς να είσαι χαρούμενος από τη στιγμή που θα βάλεις τους στόχους και μετά να επιδιώξεις την επίτευξή τους, έτσι δεν είναι; Άλλωστε οι πιθανότητες να τους πετύχεις αν ήδη νοιώθεις καλά, είναι σαφώς μεγαλύτερες αφού οι έρευνες είναι ξεκάθαρες στο ότι μόνο όταν νοιώθουμε καλά το σώμα και το μυαλό μας δουλεύουν βέλτιστα.\nΑυτά είπα στο video και κατόπιν στο section με τα σχόλια, άρχισαν πολύ όμορφες συζητήσεις όπου πρακτικά η μόνιμη απορία ήταν αυτή: Πως γίνεται να νοιώσω χαρούμενος χωρίς λόγο; Πως γίνεται να βιώνω συναισθηματική διαστολή χωρίς αιτία; Η απάντηση σε αυτήν την ερώτηση είναι πάντα η ίδια: Η χαρά είναι εδώ, τώρα, εμπρός σου και κατοικοεδρεύει στο απλό και συνάμα εκπληκτικό γεγονός ότι είσαι εδώ, ζωντανός/ ή και μπορείς να βιώσεις την ύπαρξή σου. Σταμάτα τις ιστορίες που τρέχουν μέσα στο κεφάλι σου. Όταν ήμασταν παιδιά ενώ δεν είχαμε κανένα έλεγχο του τι θα φάμε, πότε θα κοιμηθούμε, τι θα κάνουμε, που θα πάμε κ.τ.λ. μπορούσαμε και ήμασταν χαρούμενοι χωρίς κανένα λόγο και έπρεπε να έρθει κάποιος για να μας κάνει δυστυχισμένους. Τώρα που μεγαλώσαμε, μορφωθήκαμε, μαζέψαμε εμπειρίες και έχουμε πολύ περισσότερο έλεγχο όμως, είμαστε δυστυχισμένοι και πρέπει να έρθει κάποιος ή κάτι για να μας κάνει χαρούμενους. Τι πήγε τόσο στραβά με εμάς; Γιατί πρέπει να υπάρχει κάτι που εξαιτίας του θα είμαι χαρούμενος; Γιατί δε σταματάμε ποτέ την ψυχαναγκαστική σκέψη και τις ταινίες που αδιάκοπα προβάλλουμε μέσα στο μυαλό μας; Γιατί η χαρά να ετεροπροσδιορίζεται; Πως γίνεται να περιμένουμε να βιώσουμε το βασικό στόχο πίσω από ό,τι κάνουμε –τη χαρά - προσπαθώντας να ελέγξουμε εκείνο που δεν μπορούμε να ελέγξουμε; Το εξωτερικό περιβάλλον δεν ελέγχεται παρά μόνο προσωρινά και με τεράστια κόστη.\nΌσο η χαρά μας θα ενώνεται με εξωτερική επίτευξη και με “if… then” που θα βρίσκονται έξω από εμάς, είμαστε καταδικασμένοι να μην τη βιώνουμε παρά μόνο ευκαιριακά ή τυχαία. Η χαρά ακολουθεί τη συνειδητοποίηση ότι αυτό που είναι έξω από εμάς δεν μπορεί να επηρεάσει εκείνο που είναι μέσα μας εκτός και αν εμείς του το επιτρέπουμε. Η χαρά είναι εσωτερική υπόθεση και ελέγχεται εσωτερικά. Έχουμε την απόλυτη ελευθερία να επιλέγουμε και να ελέγχουμε τις ανταποκρίσεις μας στα εξωτερικά ερεθίσματα και εκεί ακριβώς κρύβεται όλη η δύναμη και όλο το μεγαλείο του είδους μας. Η μόνη έξοδος κινδύνου δείχνει προς τα μέσα!\nΑν θέλετε μπορείτε παρακάτω να δείτε το βίντεο.


Διατηρητέο μνημείο της φύσης το δάσος Παναγίας στο Βαλτινό Τρικάλων\nΤελευταία ενημέρωση: 2020-04-29, 11:20:48\nΔιατηρητέο μνημείο της φύσης κηρύχθηκε επισήμως το δάσος της Παναγίας στο Βαλτινό του Δήμου Τρικκαίων, όπως είχε αποφασίσει και ζητήσει ομόφωνα το Δημοτικό Συμβούλιο ήδη από το 2017.\nΣτο σχετικό ΦΕΚ 164/9-4-2020 δημοσιεύθηκε η απόφαση 630/17001 του αν. προϊσταμένου της Διεύθυνσης Δασών Τρικάλων κ. Χρ. Κουτσονάσιου.\nΕχοντας κάνει όλες τις απαραίτητες ενέργειες, ο Δήμος Τρικκαίων ουσιαστικά προστατεύει το περιβάλλον, και ειδικότερα ένα δάσος με σπάνια είδη φράξου (fraxinus angustifolia subsp. oxycarpa και fraxinus ornus ).\nΟ Δήμαρχος Τρικκαίων και πρόεδρος της ΚΕΔΕ, Δημήτρης Παπαστεργίου, τόνισε πως ο Δήμος Τρικκαίων προστατεύει με τον καλύτερο δυνατό τρόπο το περιβάλλον, αναδεικνύοντας παράλληλα τον φυσικό πλούτο της περιοχής.\nΣύμφωνα με τη σχετική απόφαση, στο δάσος απαγορεύεται κάθε δραστηριότητα.\nΕξαιρέσεις ελάχιστες, όπως επιστημονικοί και εκπαιδευτικοί σκοποί, απολύτως αναγκαία έργα προστασίας του δάσους μετά τις σχετικές εγκρίσεις και ήπιες χρήσεις υπαίθριας αναψυχής.\nΑναμένονται πρόσθετες διευκρινίσεις για ζητήματα σχετικά με κάποιες αρμοδιότητες, και, όπως τόνισε η αντιδήμαρχος Ελένη Πούλιου, η θετική αυτή απόφαση χαροποίησε όλους τους κατοίκους του Βαλτινού, που βλέπουν να αναδεικνύεται η ομορφιά του χωριού.\nΣτο ίδιο μήκος κύματος και ο πρόεδρος της κοινότητας κ. Τάκης Σταμούλης, που επεσήμανε μια μακρά προσπάθεια που έγινε συνολικά από τον Δήμο, για να προστατευθεί ένα δάσος – σύμβολο για το Βαλτινό.\nΤο δάσος πήρε το όνομά του από το ευρισκόμενο σε αυτό εκκλησάκι της Παναγίας. Εκτείνεται σε έκταση περίπου 40 στρεμμάτων και, σύμφωνα με την πρώτη εισήγηση του τμήματος Ανάπτυξης Υπαίθρου, της τότε Δ/νσης Πρασίνου και Τοπικής Οικονομίας, «κυριαρχούν τα αιωνόβια δένδρα, που στην πλειονότητά τους ανήκουν στο σπάνιο είδος φράξου (fraxinus angustifolia subsp. oxycarpa και fraxinus ornus).\nΕπιπλέον, ευδοκιμούν και άλλα φυτικά είδη, όπως είναι η δρυς (quercus robur), η φτελιά (ulmus campestris), η ασημόλευκα (populus alba) και ο κισσός (hetera helix)».\nΧαρακτηρίζεται, δε, ως «δάσος εξαιρετικής φυσικής ομορφιάς με πλούσια βλάστηση που καλύπτει σχεδόν όλη την επιφάνεια του χώρου».\nΕπίσης, τα είδη της πανίδας στο δάσος είναι πάρα πολλά, «όπως σκαντζόχοιρος, λαγός, νυφίτσα, κουνάβι, δρυοκολάπτης, αηδόνι, καρδερίνα, κοκκινολαίμης, κοτσύφι και πολλά άλλα».\nΠηγή: trikalaenimerosi.gr/ Φωτό από το βιβλίο του Ευάγγελου Στάθη «Το Βαλτινό» και από το tovaltino.blogspot.gr


Εσωτερικός Χώρος Το σημείο βελονισμού σε αυτό το σπίτι ήταν να συνδέσει την κλειστή περιοχή σε ένα ολοκαίνουργιο οπτικό ησυχίας. Κάνοντας αυτά, αποκαθίσταται κάποια ιστορική και ωμή γοητεία για να προστατέψει το κενό του σπιτιού. Το νέο κατάλυμα τελειώνει με μια έκπληξη εσωτερικού σε εσωτερικό. στεγνή & υγρή κουζίνα μέσα σε κουζίνα και τραπεζαρία μέσα σε κουζίνα. Ο χώρος διαβίωσης διακόπηκε επίσης από μια εντυπωσιακή επίθεση τέχνης που έγινε σύντομα το προσωπικό περίβλημα της ηλεκτρικής καλωδίωσης. Για να συμπληρωθεί η συνολική έμφαση, απαιτούνται φέτες ζεστού φωτός για χρώση σε όλους τους χρωματικούς τοίχους.\nΕστιατόριο Βρίσκεται στο γείτονα Itaim Bibi (Σάο Πάολο, Βραζιλία), η Οζάκα δείχνει περήφανα την αρχιτεκτονική του, προσφέροντας μια οικεία και ζεστή ατμόσφαιρα στους διαφορετικούς χώρους της. Η εξωτερική βεράντα δίπλα στο δρόμο είναι η είσοδος σε μια καταπράσινη και μοντέρνα αυλή, σύνδεση μεταξύ εσωτερικού, εξωτερικού και φύσης. Η ιδιωτική και εκλεπτυσμένη αισθητική υλοποιήθηκε με τη χρήση φυσικών στοιχείων όπως ξύλο, πέτρες, σίδερο και υφάσματα. Το σύστημα οροφής Lamella με αμυδρό φωτισμό και τα ξύλινα πλέγματα μελετήθηκαν προσεκτικά προκειμένου να ολοκληρωθεί η εναρμόνιση του εσωτερικού σχεδιασμού και να δημιουργηθούν τα διαφορετικά περιβάλλοντα.\nΗ Δυνατότητα Δοκιμής Κρασιών\nΗ Δυνατότητα Δοκιμής Κρασιών Grapevine House σε μορφή αφηρημένου σταφυλιού, το οποίο είναι σχεδόν δωρεάν για τον αμπελώνα. Το κύριο στοιχείο υποστήριξής του που δημιουργήθηκε από μια ψηφιακή κατασκευασμένη στήλη αντιπροσωπεύει ένα αφιέρωμα σε μια παλιά ρίζα αμπέλου. Το Continos Glas μπροστά από το Grapevine House είναι ανοιχτό προς όλες τις κατευθύνσεις και επιτρέπει την άμεση τοπία του αμπελώνα. Με αυτόν τον τρόπο πρέπει να χορηγείται οπτική ενίσχυση όλων των δοκιμαστικών οίνων.\nΗ Εσωτερική Διακόσμηση Λιανικής\nΗ Εσωτερική Διακόσμηση Λιανικής Ο πελάτης αναζητά δημιουργικό σχεδιασμό για να αντιπροσωπεύσει καλά την επωνυμία. Το όνομα «Hiveometric» διαμορφώνεται από δύο λέξεις «κυψέλη» και «γεωμετρική», η οποία απλά λέει την κύρια έννοια και απεικονίζει το σχέδιο. Ο σχεδιασμός είναι εμπνευσμένος από το προϊόν ήρωας της μάρκας, μια ηλεκτρική εστία σε σχήμα κηρήθρας. Οραματιζόταν ως ένα σύμπλεγμα κηρήθρων, χαρακτηριστικά τοίχου και οροφής σε τακτοποιημένα φινιρίσματα, απρόσκοπτη σύνδεση και αλληλεπίδραση πολύπλοκων γεωμετρικών μορφών. Οι γραμμές είναι λεπτές και καθαρές, με αποτέλεσμα μια κομψή σύγχρονη εμφάνιση που συμβολίζει την άπειρη φαντασία και τη δημιουργικότητα.\nΗ Εταιρική Αρχιτεκτονική Έννοια Η δημιουργική ιδέα βασίζεται στον συνδυασμό υλικών και άυλων στοιχείων, τα οποία μαζί δημιουργούν μια πλατφόρμα μέσων. Το κεντρικό σημείο αυτής της πλατφόρμας χαρακτηρίζεται από ένα υπερμεγέθη μπολ ως σύμβολο για ένα αφηρημένο κύπελλο αλχημείας πάνω από το οποίο προβάλλεται ένα ολογραφικό διάγραμμα ενός κινούμενου κλώνου DNA. Αυτό το ολόγραμμα DNA, το οποίο στην πραγματικότητα αντιπροσωπεύει το σύνθημα «Μια υπόσχεση για τη ζωή», περιστρέφεται αργά και υποδηλώνει την ευκολία της ζωής ενός ανθρώπινου οργανισμού χωρίς συμπτώματα. Το περιστρεφόμενο ολόγραμμα DNA όχι μόνο αντιπροσωπεύει τη ροή της ζωής αλλά και τη σχέση μεταξύ του φωτός και της ίδιας της ζωής.\nFlagship Store Το Lenovo Flagship Store στοχεύει στην ενίσχυση της εικόνας της μάρκας, παρέχοντας στο κοινό μια πλατφόρμα για σύνδεση αλληλεπίδρασης και κοινή χρήση μέσω του τρόπου ζωής, της υπηρεσίας και της εμπειρίας που δημιουργείται στο κατάστημα. Η σχεδιαστική ιδέα σχεδιάστηκε με βάση την αποστολή να πραγματοποιήσει μετάβαση από τον κατασκευαστή συσκευών υπολογιστών σε κορυφαία μάρκα μεταξύ των παρόχων ηλεκτρονικών ειδών ευρείας κατανάλωσης.\nBubble Forest Το Δημόσιο Γλυπτό Δευτέρα 24 Ιανουαρίου\nThe Cutting Edge Φαρμακείο Διανομής Κυριακή 23 Ιανουαρίου\nCloud of Luster Παρεκκλήσι Γάμου Σάββατο 22 Ιανουαρίου\nΕσωτερικός Χώρος Εστιατόριο Η Δυνατότητα Δοκιμής Κρασιών Η Εσωτερική Διακόσμηση Λιανικής Η Εταιρική Αρχιτεκτονική Έννοια Flagship Store


Η... γεφυροποιός του εμπορίου - ΤΑ ΝΕΑ\ntanea.gr > Έντυπες Ειδήσεις > Ελλάδα > Η... γεφυροποιός του εμπορίου\nΚανελλόπουλος Γιώργος 6 Μαρτίου 2021 | 05:00\nΗ πρώτη γυναίκα γενική διευθύντρια στον Παγκόσμιο Οργανισμό Εμπορίου και μάλιστα από την Αφρική είναι γεγονός, σε μια πολύ σημαντική χρονική συγκυρία για τον ΠΟΕ που καλείται να μεσολαβήσει μεταξύ του εμπορικού πολέμου ΗΠΑ και Κίνας και των εμπορικών σχέσεων Ευρώπης και ΗΠΑ, αλλά και να συμβάλει στην αντιμετώπιση των προβλημάτων που έχει δημιουργήσει στο εμπόριο η πανδημία. Η 66χρονη Ενγκόζι Οκόνζιο - Ιουέλα ανέλαβε από τις αρχές του μήνα το πόστο τής επικεφαλής του ΠΟΕ, εμπλουτίζοντας ακόμη περισσότερο το πολύ πλούσιο βιογραφικό της. Η ίδια μάλιστα βρέθηκε τις προηγούμενες ημέρες στο επίκεντρο της δημοσιότητας για τους λάθος λόγους, καθώς ελβετική εφημερίδα την περιέγραψε ως «η γιαγιά που θα γίνει η νέα επικεφαλής του ΠΟΕ». Δημιουργήθηκαν μεγάλες αντιδράσεις και η εφημερίδα «Aargauer Zeitung» και άλλα δύο έντυπα του ίδιου ομίλου CH Media ζήτησαν συγγνώμη.\nΩς πρόεδρος της Gavi, της παγκόσμιας συμμαχίας για τα εμβόλια, έχει επιβλέψει τους εμβολιασμούς εκατομμυρίων παιδιών κατά επικίνδυνων ασθενειών. Οταν ήταν γενική διευθύντρια της Παγκόσμιας Τράπεζας, επέβλεψε χρηματοδοτήσεις αξίας 81 δισ. δολαρίων. Ως υπουργός Οικονομικών της Νιγηρίας αντιμετώπισε το χρέος των 30 δισ. δολαρίων της αφρικανικής αυτής χώρας. Βρίσκεται επίσης στα συμβούλια είκοσι μη κερδοσκοπικών οργανισμών, έχει διατελέσει σύμβουλος σε μεγάλες τράπεζες και άλλες εταιρείες, έχει δέκα τιμητικά πτυχία επιπλέον του διδακτορικού της, έχει κάνει πολλές μελέτες και έχει εκδώσει σημαντικό αριθμό βιβλίων. Δραστηριοποιείται ακόμη έντονα στα μέσα κοινωνικής δικτύωσης και ιδιαίτερα στο Twitter, όπου έχει 1,5 εκατομμύριο ακολούθους. «Θα καταφέρει να πετύχει πολλές σημαντικές αλλαγές», είπε για αυτήν η πρόεδρος της ΕΚΤ Κριστίν Λαγκάρντ.\nΗ Ενγκόζι Οκόνζιο - Ιουέλα βρίσκεται, όπως σημειώνει η «Γκάρντιαν», στη λίστα με τις 100 πιο ισχυρές γυναίκες στον κόσμο, στη λίστα με τα 100 πιο ισχυρά άτομα στον πλανήτη και τις 10 πιο σημαντικές γυναίκες στην Αφρική. Τώρα αναλαμβάνει τον ΠΟΕ με προϋπολογισμό 220 εκατ. δολαρίων και προσωπικό 650 ατόμων, σε μια κρίσιμη στιγμή. Το παγκόσμιο εμπόριο βρίσκεται σε κρίσιμη καμπή λόγω των εξελίξεων και θα χρειαστεί κάθε δυνατή βοήθεια για να ορθοποδήσει.\nΗ ίδια εμφανίζεται ως ιδιαίτερα δυναμική, ως άτομο που δεν αφήνει να μπει τίποτε στον δρόμο του και να εμποδίσει τους στόχους του. Οπως είπε στην «Γκάρντιαν» πριν από 15 χρόνια, «είμαι μαχήτρια. Είμαι πολύ επικεντρωμένη σε αυτό που κάνω και δεν σταματώ για αυτό που θέλω να επιτύχω, σχεδόν μέχρι παρεξηγήσεως». Αυτό ίσως τη βοήθησε να αντιμετωπίσει τότε το τεράστιο χρέος της Νιγηρίας πείθοντας τις χώρες της Δύσης να παράσχουν βοήθεια.\nΗ Ενγκόζι Οκόνζιο - Ιουέλα γεννήθηκε το 1954 στη Νιγηρία, η οποία τότε βρισκόταν υπό βρετανικό αποικιακό έλεγχο, και στη συνέχεια μετέβη στις ΗΠΑ για να σπουδάσει, πρώτα στο Χάρβαρντ και αργότερα ως υποψήφια διδάκτωρ στο MIT. Εργάστηκε στις ΗΠΑ μετά την αποφοίτησή της ως οικονομολόγος, ειδική σε θέματα ανάπτυξης για την Παγκόσμια Τράπεζα. Το 2003 ξεκίνησε τριετή θητεία ως υπουργός Οικονομικών της Νιγηρίας. Η ίδια κλήθηκε να αναλάβει ξανά το πόστο αυτό το 2011.\nΣτη Νιγηρία κέρδισε τη φήμη ως μαχήτρια κατά της διαφθοράς, καθώς και επιδέξια διαπραγματεύτρια, συμβάλλοντας στη διαπραγμάτευση διαγραφής εθνικών χρεών ύψους 18 δισ. δολαρίων. Εκτοτε, είναι στο προσκήνιο της διεθνούς σκηνής, μιλώντας συχνά για θέματα όπως η αλλαγή του κλίματος, η δημόσια υγεία και η παγκόσμια ανάπτυξη. Αυτή η διπλή εμπειρία σε ΗΠΑ και Νιγηρία την κάνει να περιγράφει τον εαυτό της ως «κάποιος που έχει ζήσει και τις δύο πραγματικότητες», έγραψε για αυτήν το περιοδικό «Τάιμ».\nΑυτή η διπλή εμπειρία, λένε οι υποστηρικτές της, την κάνει κατάλληλη για να διευθύνει τον ΠΟΕ τη συγκεκριμένη στιγμή. «Υπάρχει μεγάλη δυσπιστία στον ΠΟΕ: δεν είναι μόνο μεταξύ των ΗΠΑ και της Κίνας. Είναι μεταξύ ΗΠΑ και Ευρώπης. Είναι μεταξύ Ευρώπης και Κίνας. Είναι μεταξύ αναπτυσσόμενων και ανεπτυγμένων χωρών», δήλωσε σχετικά η ίδια. «Νομίζω ότι πραγματικά μπορώ να γεφυρώσω το χάσμα μεταξύ όλων αυτών των ομάδων», προσέθεσε. Η τοποθέτησή της στην κορυφή του ΠΟΕ ήταν μια πολυτάραχη διαδικασία. Ο προηγούμενος επικεφαλής παραιτήθηκε τον Αύγουστο και η ίδια εμφανίστηκε ως το φαβορί από τα περισσότερα από τα 160 κράτη - μέλη του Οργανισμού. Δέχτηκε όμως επίθεση από τον τότε πρόεδρο των ΗΠΑ Ντόναλντ Τραμπ, αλλά τελικά φάνηκε πολύ τυχερή. Τον Νοέμβριο ο Τραμπ είχε διατάξει τον εμπορικό απεσταλμένο του Ρόμπερτ Λάιτχαϊζερ να εμποδίσει την τοποθέτησή της στην κορυφή του ΠΟΕ, παρά τη στήριξή της από το 70% των μελών του. Στη συνέχεια όμως ο Τζο Μπάιντεν νίκησε τον Τραμπ στις εκλογές των ΗΠΑ, πυροδοτώντας αρκετές αλλαγές εξωτερικής πολιτικής. Μεταξύ των αλλαγών αυτών ήταν και να παράσχει η Ουάσιγκτον στήριξη στην ίδια. Στις 15 Φεβρουαρίου ο ΠΟΕ πραγματοποίησε συνάντηση για να ορίσει νέο επικεφαλής και όλα τα άλλα είναι ιστορία.\nΤώρα η βελτίωση των εμπορικών σχέσεων σε παγκόσμιο επίπεδο θα είναι βασική προτεραιότητα της ίδιας. Επιπλέον η ίδια βλέπει πιο πέρα από την πραγματοποίηση αλλαγών στη μετά Τραμπ εποχή καθώς σκέφτεται πώς να αποκαταστήσει την πίστη στον ΠΟΕ. Μια μεταρρύθμιση του ΠΟΕ σημαίνει ότι πρέπει μεταξύ άλλων να αντιμετωπιστούν προκλήσεις που δεν μπορούσαν να φανταστούν το 1947 οι χώρες όταν υπέγραφαν τη Γενική Συμφωνία Δασμών και Εμπορίου, μια διεθνή συμφωνία που χρησίμευσε ως πρόδρομος του ΠΟΕ. Ανάμεσα στις προκλήσεις αυτές είναι η αλλαγή του κλίματος που δεν περιλαμβάνεται επισήμως ως μέρος της εντολής του ΠΟΕ. Επίσης η νέα γενική διευθύντρια θέλει να βρει τρόπους για να διασφαλιστεί ότι οι μικρές αναπτυσσόμενες χώρες επωφελούνται τόσο από το παγκόσμιο εμπόριο όσο και από τους πλουσιότερους ομολόγους τους. «Χρειάζονται ίσους όρους ανταγωνισμού», έχει πει η ίδια.


Αλεξάνδρεια: Τ. Γιάγκογλου: «Το Επιμελητήριο είναι η ζωή μου!»- Θετικός στην ιδέα για debate με τον Γ. Μπίκα. – βίντεο – φώτο - Verianet\nΑλεξάνδρεια: Τ. Γιάγκογλου: «Το Επιμελητήριο είναι η ζωή μου!»- Θετικός στην ιδέα για debate με τον Γ. Μπίκα. – βίντεο – φώτο\n28 Νοε 2017 00:39\nΕπίσημη συνέντευξη τύπου παραχώρησε σήμερα το βράδυ ο υποψήφιος πρόεδρος του Επιμελητηρίου Ημαθίας Τάσος Γιάγκογλου, στο ξενοδοχείο ΜΑΝΘΟΣ της Αλεξάνδρειας.\nΟ κ. Γιάγκογλου αναφέρθηκε για όλους και για όλα, σε μία ομιλία τόσο περιεκτική, που οι ερωτήσεις των δημοσιογράφων και του κοινού φάνταζαν περιττές. Άρχισε τοποθετούμενος στο σχέδιο της άλλης παράταξης για δημιουργία παραρτήματος του Επιμελητηρίου στην Αλεξάνδρεια, εξηγώντας ότι κάτι τέτοιο είναι πρακτικά ανέφικτο. Στη συνέχεια ανέλυσε σχεδιασμούς του Επιμελητηρίου που ήδη έχουν κατακτηθεί κατά τη διάρκεια της θητείας του:\n-Η μεταφορά του τελωνείου στην Κουλούρα\n-Η πρωτοβουλία του στο ζήτημα της υπερφορολόγησης του μεταποιητικού τομέα στον καφέ, μέσω της ίδρυσης της Ελληνικής Ένωσης Καφέ (ΕΕΚ), στην οποία ο ίδιος πρωτοστάτησε.\n-Εντυπωσίασε η αναφορά του ότι οδεύει προς ολοκλήρωση η αξιοποίηση του στρατιωτικού αεροδρομίου Αλεξάνδρειας για εμπορικούς σκοπούς. Χαρακτήρισε ήπιο τον προεκλογικό του αγώνα, αλλά πάνω από όλα ειλικρινή, καλώντας οποιονδήποτε να επισκεφθεί το Επιμελητήριο.\nΑπαντώντας σε ερωτήσεις τόνισε ότι δεν υπάρχει χρίσμα διαδοχής του προεδρείου, ούτε πολιτικό χρώμα στη νέα προοπτική της παράταξής του. Ακόμη υπογράμμισε ότι δεν θα μοιράσει υποσχέσεις αλλά θα μιλάει μόνο με αποδείξεις και έργα.\n«Δεν έχω χόμπι. Το Επιμελητήριο είναι η ζωή μου!»…, με αυτή την ατάκα επιστέγασε όλα τα λεγόμενά του, καλώντας τον επιχειρηματικό κόσμο να δώσει δυναμικό παρών στις εκλογές της 3ης Δεκεμβρίου.\nΠρόθυμος φάνηκε σε ερώτηση ακροατή εάν είναι θετικός σε ένα προεκλογικό, πρόσωπο με πρόσωπο διάλογο (debate) με τον Γιώργο Μπίκα.\nΆραγε κάτι τέτοιο είναι εφικτό;\nΤέλος, παρουσίασε όλους τους υποψηφίους Αλεξανδρινούς συνεργάτες του και φωτογραφήθηκε μαζί τους.\nΣτη δίαιτα το έριξε μια ισπανική πόλη – Στόχος να χάσουν 100.000 κιλά!\nΔιακόπτεται σήμερα και αύριο η κυκλοφορία στις σήραγγες των Τεμπών\nΠαρουσίαση βιβλίου του Δημοσθένη Δόγκα (15/10/18)\nΦίλιππος Βέροιας – Άρης Νίκαιας 29-22 (βίντεο) 13/10/2018


ΙΕΡΙΣΣΙΩΤΕΣ: Απλές διαρροές ή δημιουργία χρήσιμων εντυπώσεων;\nΣύμφωνα με το Reuters, ανώτατος υπάλληλος του ΣτΕ, διέρρευσε την πληροφορία ότι η ολομέλεια του Συμβουλίου της Επικρατείας έχει αποφασίσει υπέρ της προσφυγής της Ελληνικός Χρυσός και σωματείων εργαζομένων. Την είδηση αναπαρήγαγαν άμεσα φίλια, προς την εταιρία, ελληνικά ΜΜΕ, και ακολούθησαν πολλά ηλεκτρονικά μέσα ενημέρωσης. Λίγες ώρες αργότερα, ο πρόεδρος του ΣτΕ διέψευσε αυτή την πληροφορία, δηλώνοντας ότι η απόφαση δεν έχει ληφθεί ακόμη.\nΕύλογα, λοιπόν, προκύπτουν πολλά ερωτήματα:\nΠοιον εξυπηρετεί, τη συγκεκριμένη χρονική στιγμή, μια τέτοιου είδους διαρροή;\nΠοιος την υποκίνησε και γιατί;\nΌταν οι διαρροές δημιουργούν κλίμα, εν όψει της αναμενόμενης οριστικής απόφασης, μήπως το ΣτΕ οφείλει να διαφυλάξει την ακεραιότητα της διαδικασίας λήψης της δικαστικής απόφασης;\nΜήπως η αναμενόμενη απόφαση του ΣτΕ δεν ικανοποιεί πλήρως τις προσδοκίες κάποιων;\nΠροφανώς οι διεργασίες που λαμβάνουν χώρα, συχνά ξεπερνούν την κοινή λογική των απλών, σαν κι εμάς, ανθρώπων. Σ΄αυτές τις περιπτώσεις το μόνο που μας μένει, αφού δεν “ξέρουμε” ποιός και γιατί έκανε κάτι, είναι να κοιτάξουμε ποιον εξυπηρετεί αυτό που έγινε. Κι έπεται συνέχεια …


Αποστομωτική απάντηση σε όσους συνδέουν την Χούντα με την Εκκλησία από τον ίδιο τον Αρχιεπίσκοπο - Pentapostagma.gr : Pentapostagma.gr\nΑποστομωτική απάντηση σε όσους συνδέουν την Χούντα με την Εκκλησία από τον ίδιο τον Αρχιεπίσκοπο\nΔημοσίευση: 21 Απριλίου 2017, 12:16 μμ\nΜε αφορμή την σημερινή ημέρα που η χώρα μας θυμάται το στρατιωτικό πραξικόπημα της 21ης Απριλίου του 1967 και τα επτά χρόνια στον γύψο, χρειάζεται να δοθούν κάποιες απαντήσεις.\nΠολλοί είναι εκείνοι που συνδέουν την Χούντα με την Εκκλησία. Τελευταίος που το έκανε δημόσια ήταν ο “Σαούλ” της πίστη μας, τέως υπουργός Παιδείας Νίκος Φίλης.\nΣε αυτά τα πολιτικάντικα πυροτεχνήματα του κ.Φίλη απάντησε το περασμένο φθινόπωρο ο ίδιος Αρχιεπίσκοπος Ιερώνυμος.\nΣτην απαντητική επιστολή του προς τον τότε υπ. Παιδείας ο κ. Ιερώνυμος τονίζει ότι «ο επίσημος ρόλος της Εκκλησίας στην περίοδο της Δικτατορίας ήταν συνεπής και αδιάβλητος για την αποστολή της, γι’ αυτό αποκλείει πλήρως τις οποιεσδήποτε ιδεοληπτικές ερμηνείες των οποιωνδήποτε επικριτών ή πολεμίων της».\nΑκολουθεί ολόκληρη η επιστολή προς γνώσιν και συμμόρφωσιν των προβοκατόρων:\n-Γιατί ενθρονίστηκε αυθαιρέτως, παρανόμως και αντικανονικώς ο σθεναρώς αρνηθείς να παραιτηθεί γηραίος Αρχιεπίσκοπος Χρυσόστομος;\n-Γιατί απαγορεύθηκε η συνέλευση της Συνόδου της Ιεραρχίας της Εκκλησίας της Ελλάδος και γιατί συγκροτήθηκε μια ολιγομελής «αριστίνδην» Σύνοδος εκλεκτών της Αρχιερέων τόσο για την εκλογή νέου Αρχιεπισκόπου όσο και για τη διοίκηση της Εκκλησίας αντί της Ιεραρχίας;\n-Γιατί εκδιδόταν ανά εξάμηνο μία νέα νομοθετική παράταση για την απαγόρευση της συνελεύσεως της Συνόδου της Ιεραρχίας μέχρι το 1970;\n-Γιατί σε ολόκληρη την επταετία απαγορεύθηκε οποιοσδήποτε διορισμός έστω και ενός θεολόγου στη Μέση Εκπαίδευση;\n-Γιατί δεν συνδέθηκε το πλασματικό σύνθημα «Ελλάς Ελλήνων Χριστιανών» με τις θεσμικές εκφράσεις μιας πρόθυμης σε συνεργασία, όπως υποστηρίζουν σκοπίμως οι επικριτές της, εκκλησιαστικής ηγεσίας;\nΤο να συνδέει κανείς την εκκλησιαστική ηγεσία με τη δικτατορία έχει καταλήξει να δυσφημεί τη δικτατορία…\nΤην Τρίτη 17 Οκτωμβρίου το πρωί ο Σεβασμιώτατος Μητροπολίτης Βεροίας, Ναούσης και Καμπανίας κ.Παντελεήμων λειτούργησε και κήρυξε το θείο\nΑυτή είναι η μάχιμη Ορθοδοξία! “Κάν’ το όπως η Βουλγαρία”-Εθνικό Βάπτισμα υπό την αιγίδα του Βουλγαρικού Πατριαρχείου\nΤην στιγμή που στη χώρα μας η άθεη κυβέρνηση πολεμάει μανιωδώς την Ορθοδοξία στη γείτονα Βουλγαρία η χριστιανοσύνη ανθεί και


Ανώτεροι οι Bruins - Onsports.gr\nOnsports Team\t23 Φεβρουαρίου 2011, 07:01\nΑνώτεροι οι Bruins\nΟι Boston Bruins πέρασαν από την έδρα των Calgary Flames με τελικό σκορ 3-1.\nΤο γκολ στο 0:59 του ματς «έκοψε τα πόδια» των γηπεδούχων, αφού τόσο χρειάστηκε ο Milan Lucic για να παραβιάσει την εστία των Flames. Ο ρυθμός του αγώνα έπεσε στην συνέχεια, μέχρι που ο Brad Marchand πέτυχε το 2-0 στο 5:55 του τρίτου εικοσαλέπτου.\nΟ Curtis Glencross προσπάθησε να σώσει το σερί των γηπεδούχων και παράλληλα έδειξε πως η ομάδα του Calgary εξακολουθεί να είναι φορμαρισμένη, καθώς διαμόρφωσε το 2-1, 2:33 πριν την λήξη. Το 2-2 δεν έγινε ποτέ, αφού οι Bruins ήταν ανώτεροι ακόμα και μετά την μείωση του σκορ και έφτασαν στο 3-1, με το δεύτερο προσωπικό γκολ του Milan Lucic.


Ποινές φυλάκισης 2 έως 5 ετών σε 152 διαδηλωτές στην Αίγυπτο - elaliberta.gr\nΔευτέρα, 16 Μαϊος 2016 11:56\nΠοινές φυλάκισης 2 έως 5 ετών σε 152 διαδηλωτές στην Αίγυπτο\nΣε ποινές φυλάκισης 2 έως 5 ετών ο καθένας καταδικάστηκαν το Σάββατο 152 διαδηλωτές οι οποίοι είχαν πάρει μέρος σε μια κινητοποίηση διαμαρτυρίας για την απόφαση της κυβέρνησης της Αιγύπτου να παραδώσει στη Σαουδική Αραβία δυο νησιά υπό αιγυπτιακό έλεγχο στην Ερυθρά Θάλασσα, όπως ανέφεραν πηγές στην αιγυπτιακή δικαιοσύνη.\nΕκατοντάδες αστυνομικοί είχαν αναπτυχθεί στο κέντρο του Καΐρου την 25η Απριλίου για να καταστείλουν τη διαδήλωση εναντίον της απόφασης του προέδρου Άμπντελ Φάταχ αλ Σίσι να παραδώσει στο Ριάντ τα νησιά Τιράν και Σανάφιρ. Πάνω από 200 άνθρωποι δικάζονται για τη συμμετοχή τους στη συγκεκριμένη κινητοποίηση, σύμφωνα με δικαστικές πηγές.\nΣύμφωνα με τις δικαστικές πηγές και την κρατική εφημερίδα αλ Αχράμ, σε 101 επιβλήθηκαν ποινές φυλάκισης πέντε ετών και σε 51 ποινές φυλάκισης δύο ετών. Και οι 152 καταδικάστηκαν διότι παραβίασαν έναν νόμο που απαγορεύει κάθε διαδήλωση εάν δεν έχει ενημερωθεί εκ των προτέρων και δεν έχει δώσει την απαραίτητη έγκριση το υπουργείο Εσωτερικών της Αιγύπτου.\nΣαουδάραβες και Αιγύπτιοι αξιωματούχοι διαβεβαιώνουν πως τα επίμαχα νησιά ανήκαν στο σουνιτικό βασίλειο και βρίσκονταν υπό αιγυπτιακό έλεγχο μόνο διότι το Ριάντ είχε ζητήσει από το Κάιρο να τα προστατεύσει το 1950.


Ο καιρός την Κυριακή του Πάσχα: Θερμοκρασίες ρεκόρ και σκόνη | Καιρός | ANT1 News\n03:46 | Κυριακή 25 Ιουλίου 2021\n02 Μαΐου 2021 07:04\nΚυριακή του Πάσχα με "μίνι" καύσωνα. Πού θα "σκαρφαλώσει" ο υδράργυρος. Αναλυτική πρόγνωση ανά περιοχή.\nΤην Κυριακή του Πάσχα, αναμένονται αραιές νεφώσεις πρόσκαιρα κατά τόπους πιο πυκνές. Οι συγκεντρώσεις αφρικανικής σκόνης στην ατμόσφαιρα θα παραμείνουν αυξημένες. Οι άνεμοι θα πνέουν μεταβλητοί 3 με 4 και τοπικά από νότιες διευθύνσεις έως 5 μποφόρ. Βαθμιαία θα στραφούν σε δυτικών διευθύνσεων με την ίδια ένταση. Η θερμοκρασία θα διατηρηθεί σε επίπεδα πολύ υψηλότερα από τα κανονικά για την εποχή, φθάνοντας κατά τόπους στα ανατολικά και νότια τους 33 με 34 βαθμούς Κελσίου.\nΣτην Αττική, προβλέπονται αραιές νεφώσεις. Οι άνεμοι θα πνέουν μεταβλητοί 2 με 3 και πρόσκαιρα νότιοι έως 4 μποφόρ. Από το βράδυ θα στραφούν σε δυτικούς 3 με 5 μποφόρ. Η θερμοκρασία θα κυμανθεί από 15 έως 31 βαθμούς Κελσίου.\nΣτην Θεσσαλονίκη, προβλέπονται αραιές νεφώσεις κατά διαστήματα πυκνότερες. Οι άνεμοι θα πνέουν μεταβλητοί 2 με 3 μποφόρ. Αργά τη νύχτα θα στραφούν σε βορειοδυτικούς 3 μποφόρ. Ο υδράργυρος θα δείξει από 14 έως 28 βαθμούς Κελσίου.\nΣτην Μακεδονία και την Θράκη, προβλέπονται αραιές νεφώσεις κατά διαστήματα πυκνότερες κυρίως το πρωί. Η ορατότητα τις πρωινές ώρες στα θαλάσσια ? παράκτια πιθανώς να είναι κατά τόπους περιορισμένη. Οι άνεμοι θα πνέουν μεταβλητοί 2 με 4 μποφόρ. Αργά τη νύχτα στην κεντρική Μακεδονία θα στραφούν σε βορειοδυτικούς. Η θερμοκρασία θα κυμανθεί από 12 έως 30 βαθμούς Κελσίου.\nΣτα νησιά του Ιονίου, την Ήπειρο, την δυτική Στερέα και την δυτική Πελοπόννησος, αναμένονται αραιές νεφώσεις κατά διαστήματα πυκνότερες. Οι άνεμοι θα πνέουν μεταβλητοί 3 με 4 και στο Ιόνιο νοτιοανατολικοί τοπικά έως 5 μποφόρ. Από το απόγευμα θα στραφούν σε δυτικούς βορειοδυτικούς με την ίδια ένταση. Η θερμοκρασία θα κυμανθεί από 13 έως 32 βαθμούς Κελσίου. Στο εσωτερικό της Ηπείρου η ελάχιστη 2 με 3 βαθμούς χαμηλότερη.\nΣτην Θεσσαλία, την ανατολική Στερεά, την Εύβοια και την ανατολική Πελοπόννησος, αναμένονται αραιές νεφώσεις. Οι άνεμοι θα πνέουν μεταβλητοί 3 με 4 και τοπικά στα ανατολικά νότιοι έως 5 μποφόρ. Από το απόγευμα δυτικοί νοτιοδυτικοί με την ίδια ένταση.Ο υδράργυρος θα δείξει από 13 έως 33 βαθμούς Κελσίου.\nΣτις Κυκλάδες και την Κρήτη, αναμένονται αραιές νεφώσεις. Οι άνεμοι θα πνέουν νότιοι 3 με 5 μποφόρ. Βαθμιαία θα στραφούν σε νοτιοδυτικούς πρόσκαιρα στα δυτικά ως 6 μποφόρ. Η θερμοκρασία θα κυμανθεί από 18 έως 31 και στην Κρήτη έως 34 βαθμούς Κελσίου.\nΣτα νησιά του ανατολικού Αιγαίου και τα Δωδεκάνησα, προβλέπονται αραιές νεφώσεις.Οι άνεμοι στα νησιά του ανατολικού Αιγαίου νότιοι νοτιοανατολικοί 3 με 5 μποφόρ. Στα Δωδεκάνησα μεταβλητοί 3 με 4 και τοπικά βορειοδυτικοί με την ίδια ένταση, που βαθμιαία θα γίνουν δυτικοί νοτιοδυτικοί 3 με 5 μποφόρ. Ο υδράργυρος θα δείξει από 19 έως 33 βαθμούς Κελσίου. Στα βόρεια 2 με 3 βαθμούς χαμηλότερη.\nΠρόγνωση καιρού για 03-05-2021\nΤην Δευτέρα του Πάσχα, αναμένονται αραιές νεφώσεις που από τις μεσημβρινές ώρες στο Ιόνιο και τα ηπειρωτικά θα πυκνώσουν. Πιθανότητα τοπικών όμβρων στα βόρεια ορεινά τις απογευματινές ώρες.\nΔελτίο καιρού στις 20:00 – 23-07-2021\nΔελτίο καιρού στις 13:45 - 23/07/2021


Negentropist: May 2009\nΑς ξεκινήσουμε με μία κατάσταση που συναντούν στην καριέρα τους αρκετοί γιατροί.\nΓνωρίζουμε ότι περίπου το 1% των γυναικών γύρω απο την ηλικία των 40 ετών έχουν καρκίνο του μαστού. Eπίσης το 80% των γυναικών με καρκίνο του μαστού, έχουν θετικό τεστ μαστογραφίας. Επιπλέον, το 9,6% των γυναικών χωρίς καρκίνο του μαστού, έχουν θετική μαστογραφία.\nΈστω ότι σε τυχαίο έλεγχο, μία γυναίκα αυτής της ηλικιακής ομάδας βρίσκεται να έχει θετική μαστογραφία. Ποιά είναι η πιθανότητα να έχει καρκίνο του μαστού ?\nΠοιά νομίζετε ότι είναι η απάντηση ? Αν δεν έχετε ασχοληθεί ξανά με αυτό το πρόβλημα, σκεφτείτε το για λίγο και προσπαθείστε να καταλήξετε στη δική σας εκτίμηση.\nΑν δεν βρείτε την σωστή απάντηση, σίγουρα θα σας ανακουφίσει το γεγονός ότι το 85% των γιατρών δίνουν λάθος απάντηση σ' αυτό το πρόβλημα. Μόνο το 15% απαντούν σωστά, σύμφωνα με τις αξιόπιστες επιστημονικές έρευνες των Casscells, Schoenberger και Grayboys 1978, Eddy 1982, Gigerenzer and Hoffrage 1995 και πολλές άλλες. Είναι ένα καταπληκτικό επαναλήψιμο αποτέλεσμα, που επιβεβαιώνεται συνεχώς απο κάθε σχετική έρευνα!\nΟι περισσότεροι απο τους γιατρούς δίνουν ως απάντηση ότι η σχετική πιθανότητα είναι μεταξύ 70% και 80%, η οποία απέχει πολύ απο το να είναι σωστή, δηλαδή είναι εξοργιστικά λανθασμένη !\nΗ σωστή απάντηση είναι 7,8%, και προκύπτει ως εξής. Σύμφωνα με τα προηγούμενα ποσοστιαία δεδομένα, σε κάθε 10.000 γυναίκες, οι 100 έχουν καρκίνο του μαστού, ενώ οι 80 απο αυτές τις 100 έχουν θετικές μαστογραφίες. Απο τις ίδιες 10.000 γυναίκες, οι 9,900 δεν θα έχουν καρκίνο του μαστού, αλλά όμως απο αυτές τις 9,900 γυναίκες, οι 950 θα έχουν ψευδώς θετικές μαστογραφίες. Συνεπώς ο συνολικός αριθμός των γυναικών με θετικές μαστογραφίες είναι 950+80, δηλαδή 1.030. Απο αυτές τις 1.030 γυναίκες με θετικές μαστογραφίες, οι 80 θα έχουν καρκίνο. Αν το εκφράσουμε σαν ποσοστό, έχουμε 80/1.030 ή 0,07767 ή 7,8% πιθανότητα !\nMε λίγα λόγια, πριν απο τον έλεγχο μαστογραφίας, οι 10,000 γυναίκες χωρίζονται σε δύο ομάδες:\nΟμάδα 1: 100 γυναίκες με καρκίνο του μαστού.\nΟμάδα 2: 9.900 γυναίκες χωρίς καρκίνο του μαστού.\nΜετά τη μαστογραφία οι 10,000 γυναίκες χωρίζονται στις εξής 4 ομάδες:\nΟμάδα A: 80 με καρκίνο και θετική μαστογραφία.\nΟμάδα B: 20 με καρκίνο και αρνητική μαστογραφία.\nΟμάδα Γ: 950 χωρίς καρκίνο και θετική μαστογραφία.\nΟμάδα Δ: 8.950 χωρίς καρκίνο και αρνητική μαστογραφία.\nΕίναι εκπληκτικό ότι μόνο το 7,8% των γυναικών με θετική μαστογραφία έχουν καρκίνο, έπειτα απο τυχαίο έλεγχο. Σύμφωνα με τις προαναφερθείσες έρευνες είναι συνηθισμένο το σφάλμα των γιατρών να εστιάζονται μόνο στην Ομάδα A και δυστυχώς να αγνοούν την Ομάδα Γ, γιατί προφανώς μπερδεύονται με το ξεκαθάρισμα των πιθανοτήτων (ποσοστών). Αν ήσαν γνώστες του Θεωρήματος Bayes δεν θα είχαν αυτή τη δυσκολία, επειδή θα συνειδητοποιούσαν ότι το ποσοστό 7,8% έχει πιεστεί προς τα κάτω απο τις ψευδώς θετικές μαστογραφίες !\nΤο δεύτερο παράδειγμα αφορά την χρήση του κανόνα Βayes στα δικαστήρια!\nΈστω ότι ένας μάρτυρας σε δικαστήριο είδε ένα έγκλημα σχετιζόμενο με ένα ταξί στην πόλη Carborough. Ο μάρτυρας λέει ότι το ταξί είναι μπλε. Είναι γνωστό απο προηγούμενες μελέτες ότι οι μάρτυρες έχουν δίκιο στο 80% των περιπτώσεων όταν κάνουν τέτοιες καταθέσεις. Επίσης η αστυνομία γνωρίζει ότι το 85% των ταξί στο Carborough είναι μπλε, ενώ το άλλο 15% είναι πράσινα. Ποιά είναι η πιθανότητα εμπλοκής στο έγκλημα ενός μπλε ταξί ?\nΑν στην πραγματικότητα είχαμε την εμπλοκή ενός μπλε ταξί, η κατάθεση του μάρτυρα θα ανέφερε μπλε (με 80% πιθανότητα) ή πράσινο (με 20% πιθανότητα). Αν είχαμε την πραγματική εμπλοκή ενός πράσινου ταξί, ο μάρτυρας θα κατέθετε μπλε (με 20% πιθανότητα) ή πράσινο (με 80% πιθανότητα). Ο παρακάτω πίνακας δείχνει τις αναμενόμενες πιθανότητες (ποσοστά) για κάθε μία απο τις 4 περιπτώσεις.\nAν ο μάρτυρας κατέθεσε ότι είδε μπλε ταξί, βλέπουμε απο την σειρά που αντιστοιχεί στο μπλε ταξί του, ότι έχουμε 68+3 = 71 ισοπίθανα ενδεχόμενα και συνεπώς προκύπτει πιθανότητα εμπλοκής μπλε ταξί 68/71 = 96%.\nΌμως το πιο ενδιαφέρον και παράλληλα εκπληκτικό αποτέλεσμα αφορά την περίπτωση κατά την οποία ο μάρτυρας καταθέτει για πράσινο ταξί. Για σκεφτείτε, ποια μπορεί να είναι η πιθανότητα εμπλοκής ενός πράσινου ταξί ?\nΤο συντριπτικό ποσοστό ερωτηθέντων σε έρευνες, εκτιμούν ότι υπάρχει 80% πιθανότητα εμπλοκής ενός πράσινου ταξί. Όμως αυτό είναι λάθος, σύμφωνα με τον εξής συλλογισμό :\nΧρησιμοποιώντας την αντίστοιχη σειρά του παραπάνω πίνακα έχουμε 17+12 = 29 ισοπίθανα ενδεχόμενα και συνεπώς η πιθανότητα εμπλοκής ενός πράσινου ταξί είναι 12/29 = 41%. Τα ενδεχόμενα για τη σωστή κατάθεση (πράσινο ταξί), δυστυχώς σαρώνονται απο τα ενδεχόμενα των ανακριβών καταθέσεων για τα μπλε ταξί, και φυσικά οι καταθέσεις των μαρτύρων ΔΕΝ έχουν πρακτική αξία !\nΘα προτιμούσα να μην θίξω καθόλου το ζήτημα αν ο κανόνας Bayes είναι γνωστός (πόσο μάλλον αν εφαρμόζεται) στα ελληνικά δικαστήρια !\nΤο τρίτο παράδειγμα αφορά την χρήση του κανόνα Βayes σε τηλεοπτικά παιχνίδια!\nΠρόβλημα: Ας υποθέσουμε ότι είστε σε κάποιο τηλεοπτικό παιχνίδι, και ότι σας ζητούν να επιλέξετε μία απο 3 πόρτες. Το μόνο που γνωρίζετε είναι ότι πίσω απο τις πόρτες υπάρχουν 2 κατσίκες και 1 αυτοκίνητο. Επιλέγετε πρώτα μία πόρτα, ας πούμε την #1, και ο παρουσιαστής, που ξέρει τι υπάρχει πίσω απο τις πόρτες, ανοίγει μία άλλη πόρτα, ας πούμε την #3, που πίσω της έχει κατσίκα. Σας λέει λοιπόν: "Θέλετε να αλλάξετε και να επιλέξετε την πόρτα #2 ?"\nΤο ερώτημα είναι: Έχετε πλεονέκτημα στην περίπτωση που αλλάξετε επιλογή ?\nΑπάντηση: Αλλάζω επιλογή, γιατί έτσι διπλασιάζω τις ευνοϊκές για μένα πιθανότητες !\nΜία απλή εξήγηση είναι η εξής. Η ΑΡΧΙΚΗ πόρτα που επιλέγω (ας πούμε η #1) έχει πιθανότητα 1/3 να κρύβει πίσω της το δώρο. ΑΛΛΑΖΩ επιλογή, επειδή οι 2 ΑΛΛΕΣ πόρτες (#2 και #3) έχουν ΜΑΖΙ πιθανότητα 2/3 να κρύβουν το δώρο. Όμως η μία απο αυτές τις 2 πόρτες απορρίπτεται (ας πούμε η #3), επειδή ο παρουσιαστής την άνοιξε γνωρίζοντας ότι έχει πίσω της κατσίκα. Συνεπώς αλλάζω και επιλέγω την πόρτα που απομένει (δηλαδή την #2), επειδή πλέον από ΜΟΝΗ της έχει πιθανότητα 2/3 να κρύβει το αυτοκίνητο !\nΆλλες απλές εξηγήσεις, καθώς και η ανάλυση Bayes, καταλήγουν στο ίδιο αποτέλεσμα. Το συμπέρασμα είναι, ότι διπλασιάσαμε την ευνοϊκή για εμάς πιθανότητα με την απόφασή μας να αλλάξουμε επιλογή. Σε αυτό μας βοήθησε η επιπλέον πληροφορία (κατσίκα στη πόρτα #3).\nΌμως υπάρχει άλλη μία καταπληκτική εκδοχή του παιχνιδιού. Ας πούμε ότι ο παρουσιαστής ξεχνάει σε ποιά πόρτα βρίσκεται το δώρο. Επιλέγει λοιπόν, και ανοίγει στη τύχη, μία απο τις 2 πόρτες και με ανακούφιση διαπιστώνει ότι απο πίσω υπάρχει κατσίκα. Πως πρέπει να αντιδράσει ο διαγωνιζόμενος ?\nΑφού ο παρουσιαστής δεν γνωρίζει τι κρύβουν οι πόρτες, δεν έχει πλέον σημασία αν ο διαγωνιζόμενος αλλάξει ή διατηρήσει την αρχική επιλογή του! Ο διαγωνιζόμενος αλλάζει την αρχική επιλογή του μόνο όταν ο παρουσιαστής γνωρίζει τι κρύβουν οι πόρτες !\nΣυμπερασματικά, η ουσία της προσέγγισης του Bayes είναι ότι παρέχει την δυνατότητα να τροποποιούμε την γνώμη μας υπό το φως νέων πληροφοριών! Ουσιαστικά, μας επιτρέπει να συνδυάζουμε την υφιστάμενη γνώση με νεώτερα δεδομένα, χωρίς να διεκδικούμε κάποια απόλυτη αλήθεια.\nΥΓ1: Ακολουθεί ένα επεξηγηματικό video για τις πιθανότητες υπό συνθήκη και το Θεώρημα του Bayes\nΥΓ2: Στo παρακάτω video ξεδιπλώνεται το θεώρημα Bayes με ένα ωραίο παράδειγμα.\nΥΓ3: Aν κάποιοι ακόμα "πιστεύουν" ότι P(A|B) = P(B|A) [δηλ. ότι η πιθανότητα του A δοθέντος του B = με την πιθανότητα του B δοθέντος του A], υπενθυμίστε τους ότι η πιθανότητα να είσαι έγκυος — με δεδομένο ότι είσαι θηλυκού φύλου — είναι ∼3%, ενώ η πιθανότητα να είσαι θηλυκού φύλου — με δεδομένο ότι είσαι έγκυος — είναι αξιοσημείωτα μεγαλύτερη! :)))\nΛεξεις κλειδια: Bayes, Μαθηματικα, Πιθανοτητες\nΥπάρχουν πολλοί ισχυρισμοί που δεν είναι διαψεύσιμοι, επειδή δεν υπάρχει τρόπος να ελεγχθούν. Συχνά συνιστούν τον πυρήνα που διαμορφώνει μία τυφλή πίστη, η οποία συνήθως έχει διαζύγιο με την κοινή λογική.\nΕίναι θεμιτό να είμαστε επιφυλακτικοί και να αποφεύγουμε την αβασάνιστη αποδοχή των μη διαψεύσιμων ισχυρισμών, ακόμη και αν εμπνέουν, εκστασιάζουν ή φανατίζουν την συντριπτική πλειοψηφία των συνανθρώπων μας.\nΔιαχρονικά οι πιo πολλοί λαοί έχουν αναπτύξει τους δικούς τους μύθους για την δημιουργία του κόσμου, δανειζόμενοι ιστορίες ο ένας από τον άλλον. Μέσα απο αυτή τη "ζύμωση" δημιουργήθηκε ο μύθος της Γένεσης, στον οποίο ενσωματώθηκε η τυπική θεματολογία που εμφανίζεται σε πολλούς προγενέστερους αλλά και μεταγενέστερους μύθους. Όλοι αυτοί οι πρωτόγονοι μύθοι και οι παιδαριώδεις δεισιδαιμονίες έχουν κοινό παρονομαστή την εξάρτησή μας απο τις σκόπιμες προθέσεις κάποιου ακαθόριστου υπερκόσμιου όντος.\nΗ δυσκολία διάψευσης της ύπαρξης Θεού, Θεών ή πνευμάτων, δεν αναβαθμίζει την παράλογη τυφλή πίστη στις κάθε είδους επουράνιες οντότητες. Η ίδια δυσκολία διάψευσης υπάρχει ακόμα και για την τερατώδη εξ' αποκαλύψεως αλήθεια ορισμένων φυλών της Νιγηρίας, οι οποίες με αφέλεια διατείνονται, οτι ο θεός δημιούργησε το σύμπαν απο περιτώματα μυρμηγκιών! Είναι προφανέστατο ότι οι προσλαμβάνουσες παραστάσεις παίζουν καθοριστικό ρόλο σε περιβάλλοντα άγνοιας και αμορφωσιάς.\nΟ Carl Sagan μίλησε για μη ανιχνεύσιμους αόρατους δράκους, απομυθοποιώντας με έξυπνο τρόπο τις διάφορες "υπερφυσικές" οντότητες. Ο δε Bertrand Russel προώθησε την περίφημη επουράνια τσαγιέρα του, αντικρούοντας επιτυχώς την ιδέα ότι το βάρος της απόδειξης το έχουν οι σκεπτικιστές προκειμένου να διαψεύσουν τους μη διαψεύσιμους ισχυρισμούς των θρησκειών. Σε ένα άρθρο του το 1952 με τίτλο " Υπάρχει Θεός ?", ο Russell έγραψε το εξής:\n" Αν έλεγα ότι μεταξύ γης και Άρη υπάρχει μία πορσελάνινη τσαγιέρα σε ελλειπτική τροχιά γύρω απο τον ήλιο, κανείς δεν θα μπορούσε να διαψεύσει τον ισχυρισμό μου, αρκεί να πρόσθετα ότι η τσαγιέρα είναι τόσο μικρή που δεν θα μπορούσαν να την ανιχνεύσουν ούτε τα πιό ισχυρά τηλεσκόπιά μας.\nΌμως, αν στη συνέχεια έλεγα ότι, αφού ο ισχυρισμός μου δεν μπορεί να διαψευστεί θα ήταν ασυγχώρητη απρέπεια να τον αμφισβητούμε με την λογική μας, τότε οι περισσότεροι δικαίως θα θεωρούσαν ότι έλεγα ανοησίες.\nΑν όμως η ύπαρξη μιας τέτοιας επουράνιας τσαγιέρας αναφερόταν σε πανάρχαια βιβλία, και διδασκόταν ως ιερή αλήθεια κάθε Κυριακή, και ενσταλαζόταν στα μυαλά μικρών παιδιών σε όλα τα σχολεία, τότε ακόμα και ο κάθε μικρός δισταγμός, θα ήταν τέτοιο δείγμα εκκεντρικότητας, που σε φωτισμένους καιρούς θα απέφερε στον αμφισβητία το επίζηλο προνόμιο της ψυχιατρικής φροντίδας, ενώ σε πιο πρώιμη περίοδο την Ιερά Εξέταση. "\nΟ Richard Dawkins χρησιμοποίησε το επουράνιο αντικείμενο του Russel στο βιβλίο του A Devil's Chaplain, ως εξής:\n" Ο λόγος που οι υπάρχουσες οργανωμένες θρησκείες εισπράτουν απερίφραστη εχθρότητα είναι οτι, σε αντίθεση με την πίστη στην επουράνια τσαγιέρα, έχουν ισχύ, επιροή, απαλάσσονται απο φόρους και προπαγανδίζονται συστηματικά σε παιδιά πολύ νεαρά για να αντιδράσουν και να προστατευθούν. Tα παιδιά υποχρεώνονται να απομνημονεύουν τρελλά βιβλία για τσαγιέρες στα χρόνια που διαπλάθεται η προσωπικότητά τους. Kρατικά επιχορηγούμενα σχολεία αποκλείουν παιδιά των οποίων οι γονείς προτιμούν τσαγιέρες με άλλο σχήμα. Ζηλωτές τσαγιεροπιστοί λιθοβολούν τσαγιεροάπιστους μέχρι θανάτου και προειδοποιούν τα παιδιά τους να μην παντρεύονται άτομα που πιστεύουν σε άλλες τσαγιέρες..."\nΗ έννοια της τσαγιέρας του Bertrand Russel έχει επεκταθεί και σε άλλες πιo περιπαικτικές μορφές. Τα πλέον "κλασσικά" παραδείγματα είναι το ιπτάμενο μακαρονοτέρας και ο αόρατος ροζ μονόκερος.\nΣε τελική ανάλυση, κάθε φορά που αντιμετωπίζουμε ισχυρισμούς για τσαγιέρες ή θεούς, έχουμε την ίδια έλλειψη επιστημονικών αποδείξεων. Η στοιχειώδης λογική επιβάλει να τηρούμε τουλάχιστον αγνωστικιστική στάση, όμως αυτό δεν σημαίνει ότι πρέπει να τοποθετούμε το εντελώς απίθανο στο ίδιο βάθρο με το συντριπτικά πιθανό.\nΑς μη ξεχνάμε ότι όλοι μας είμαστε άθεοι για τους περισσότερους απο τους θεούς, στους οποίους πίστεψαν οι κοινωνίες που έχουν υπάρξει στον πλανήτη μας. Απλά μερικοί διαγράφουμε ένα Θεό παραπάνω !\nΥΓ1: Η περίφημη μονόλεπτη απάντηση του Richard Dawkins στο ερώτημα φοιτήτριας: "Κι΄αν κάνεις λάθος ?"\nΥΓ2: Το "Root of All Evil? " είναι ένα τηλεοπτικό ντοκουμέντο, που γράφτηκε και παρουσιάστηκε απο τον Richard Dawkins, ο οποίος επιχειρηματολογεί επάνω στη θέση ότι ο κόσμος θα ήταν πολύ καλύτερος χωρίς τις οργανωμένες θρησκείες.\nTο ωραίο αυτό ντοκουμέντο πρωτοπαρουσιάστηκε τον Ιανουάριο 2006, σε δύο 45-λεπτα επεισόδια, στο βρετανικό Channel 4.\nRoot of All Evil? Part 1: The God Delusion (Η Επουράνια Τσαγιέρα στο χρονικό σημείο 45:22)\nRoot of All Evil? Part 2: The Virus of Faith (απίστευτες Θεϊκές συμβουλές στο χρονικό σημείο 24:18)\nΥΓ3: Ένα υπέροχο τρίλεπτο του καταπληκτικού Chris Hitchens, ενώπιον του φοιτητικού ακροατηρίου τoυ VCU. Θα του έδινα τον τίτλο: "70.000 χρόνια αδιαφορίας!"\nΥΓ4: Στο παρακάτω τρίλεπτο video, o Leonard Susskind, καθηγητής Θεωρητικής Φυσικής στο Stanford, απορρίπτει τον "ευφυή σχεδιασμό" σαν θεωρία δημιουργίας του σύμπαντος.\nΥΓ5: 16 υπέροχα λεπτά με τον επινοητή των quarks, νομπελίστα Murray Gell-Mann, με θέμα "Ομορφιά και αλήθεια στη Φυσική". Στο τελευταίο μισό λεπτό το σχόλιό του γιά το ενδεχόμενο υπερφυσικής παρέμβασης στο σύμπαν, είναι καταλυτικό.\nΛεξεις κλειδια: Carl Sagan, Richard Dawkins, Βertrand Russel, Θεος, Τσαγιερα\nΌταν ο περίφημος Άγγλος μαθηματικός G. H. Hardy αντιμετώπισε ένα επικίνδυνο θαλάσσιο ταξίδι, έγραψε στα γρήγορα μία κάρτα για ένα φίλο του με τα εξής λόγια : "Απέδειξα την υπόθεση Riemann". Όπως εξήγησε αργότερα έχοντας επιβιώσει απο το ταξίδι, αυτή η πράξη του ήταν ένα ασυνήθιστο συμβόλαιο ζωής, επειδή αν υπήρχε θεός δεν θα άφηνε έναν αθεϊστή να πεθάνει σε ναυάγιο και να καρπωθεί την μεταθανάτια δόξα για την επίλυση του πιό διάσημου μαθηματικού προβλήματος.\nΥπάρχουν ενδείξεις ότι η λύση του προβλήματος μπορεί να είναι κοντά, και ότι οι πλέον υποσχόμενες προσεγγίσεις δεν προέρχονται απο τον μαθηματικό χώρο, αλλά απο την Φυσική!\nΦαίνονται απλοί με μία "πρώτη" ματιά. Είναι αριθμοί όπως οι 2, 3, 5, 7, 11, 13, 17, 19, 23 κλπ, που διαιρούνται μόνο με τον εαυτό τους και το 1 (η μονάδα δεν συμπεριλαμβάνεται στους πρώτους). Ο Ευκλείδης πρώτος απέδειξε οτι οι πρώτοι δεν έχουν τέλος, δηλαδή ότι είναι άπειροι.\nΟι πρώτοι είναι τα άτομα του αριθμητικού συστήματος, επειδή o κάθε ένας απο τους υπόλοιπους σύνθετους αριθμούς (που δεν είναι πρώτοι) συντίθεται με μοναδικό τρόπο, και συγκεκριμένα με τον πολλαπλασιασμό πρώτων αριθμών (πχ 3 Χ 7 = 21). Δυστυχώς δεν υπάρχει περιοδικός πίνακας γιά τους πρώτους, που είναι απρόβλεπτοι μέχρι τρέλας. Η εύρεση νέων πρώτων είναι κατά κανόνα ζήτημα δοκιμής και λάθους.\nΤον 19ο αιώνα οι μαθηματικοί βρήκαν λίγη τάξη στο φαινομενικό αυτό χάος. Αν και ο κάθε πρώτος ξεπετιέται αναπάντεχα, η συνολική κατανομή τους ακολουθεί μία τάση, όπως πχ η ρίψη ενός νομίσματος, όπου το αποτέλεσμα είναι μεν απρόβλεπτο, αλλά μετά απο πολλές ρίψεις περιμένουμε να έχουμε περίπου μισές κορώνες και μισά γράμματα.\nΟι πρώτοι αριθμοί γίνονται όλο και πιό σπάνιοι όσο ψάχνουμε για μεγαλύτερους (δείτε το διάγραμμα), και οι μαθηματικοί διαπίστωσαν ότι αυτή η αραίωσή τους είναι προβλέψιμη. Η συνάρτηση μέτρησης πρώτων π(x) μετρά το πλήθος των πρώτων αριθμών που είναι μικρότεροι ή ίσοι από κάποιο δεδομένο αριθμό x. Tο 1792 ο Gauss, σε ηλικία 15 ετών, βρήκε ότι η συνάρτηση μέτρησης πρώτων π(x) υπολογίζεται "περίπου" απο τον τύπο x/ln(x), όπου ln(x) είναι ο φυσικός λογάριθμος του x. Έτσι, για παράδειγμα, υπάρχουν περίπου 400.000.000 πρώτοι αριθμοί (ποσοστό ~ 4%) που είναι μικρότεροι απο τον αριθμό 10.000.000.000 !\nΜέχρι εδώ καλά. Αλλά όμως αυτό το "περίπου" είναι πολύ ασαφές. Οι αριθμοί είναι προϊόντα της απλής λογικής και θα όφειλαν να συμπεριφέρονται με ακριβή και κανονικό τρόπο. Οι μαθηματικοί θα ήθελαν τουλάχιστον να γνωρίζουν πόσο "απέχουν" οι πρώτοι απο την προαναφερθείσα κατανομή.\nΕυτυχώς, ο Bernhard Riemann βρήκε ένα ζωτικό μονοπάτι. Το 1859, ανακάλυψε οτι τα μυστικά των πρώτων είναι κλεισμένα μέσα σε ένα μαθηματικό αντικείμενο που ονομάζεται συνάρτηση ζήτα . Η συνάρτηση ζήτα είναι απλά μία ιδιαίτερη διαδικασία μετατροπής ενός αριθμού σε έναν άλλο.\nΟ Riemann αποφάσισε να διερευνήσει τι συμβαίνει όταν η συνάρτηση ζήτα τροφοδοτηθεί με μιγαδικούς αριθμούς, δηλαδή αριθμούς που είναι κατασκευασμένοι να έχουν ένα "πραγματικό μέρος" (ένα συνηθισμένο αριθμό) και ένα "φανταστικό μέρος" (ένα πολλαπλάσιο του i, την τετραγωνική ρίζα του -1). Επειδή ένας μιγαδικός αριθμός καθορίζεται απο 2 αριθμούς, τους φανταζόμαστε σε ένα μιγαδικό επίπεδο, με τους πραγματικούς στον οριζόντιο άξονα και τους φανταστικούς στον κάθετο άξονα. O Bernhard Riemann βρήκε ότι ορισμένοι αριθμοί όταν εισαχθούν στη συνάρτηση ζήτα, παράγουν το αποτέλεσμα μηδέν. Αυτές είναι οι περίφημες ρίζες της συνάρτησης ζήτα. Τα λίγα μηδενικά που κατάφερε να υπολογίσει βρίσκονταν ΟΛΑ σε μία κάθετη γραμμή στο μιγαδικό επίπεδο, και έτσι υπέθεσε ότι, εξαιρώντας ορισμένες τετριμμένες περιπτώσεις, ΟΛΑ τα άπειρα μηδενικά θα πρέπει να βρίσκονται ακριβώς επάνω σε αυτή την κρίσιμη ευθεία ! Aυτή είναι η υπόθεση Riemann.\nΤι σχέση έχουν τα παραπάνω με τους πρώτους ? Αν σχεδιάσουμε τα πλήθη των πρώτων που υπάρχουν κάτω απο διαφορετικούς αριθμούς, αυτό που προκύπτει είναι μία ομαλή καμπύλη με υπερτιθέμενους ακανόνιστους κυματισμούς, δηλαδή ο κανόνας του x/ln(x), συν επιπρόσθετες αποκλίσεις.\nΤο κρίσιμο σημείο είναι οτι μπορούμε να φανταστούμε αυτές τις αποκλίσεις σαν ένα κύμα. Όπως ένα ακανόνιστο ηχητικό κύμα, έτσι και αυτό το γράφημα των ακανόνιστων αποκλίσεων συντίθεται απο πολλές συχνότητες (ανάλυση Fourier). Τι είναι όμως αυτές οι συχνότητες ? Απλούστατα, είναι τα μηδενικά (οι ρίζες) του Riemann ! Τα μηδενικά είναι η μουσική των πρώτων αριθμών !!\nΟ Riemann υπολόγισε ότι αν η υπόθεσή του είναι αληθής και τα μηδενικά όντως κείνται στην κρίσιμη ευθεία, τότε οι πρώτοι αριθμοί αποκλίνουν απο την κατανομή x/ln(x) ακριβώς όπως και οι ρίψεις νομισμάτων αποκλίνουν απο την κατανομή 50:50. Αυτό είναι ένα καταπληκτικό συμπέρασμα ! Οι πρώτοι δεν είναι απλά απρόβλεπτοι, στην πραγματικότητα συμπεριφέρονται σαν ο καθένας τους να επιλέγεται τυχαία με πιθανότητα 1/ln(x), σχεδόν σαν να επιλέγονται με σταθμισμένο νόμισμα. Έτσι λοιπόν οι πρώτοι είναι μέχρι ενός σημείου εξημερωμένοι, επειδή μπορούμε να κάνουμε στατιστικές προβλέψεις γι' αυτούς, όπως και για τις ρίψεις νομισμάτων. Όμως όλα τα παραπάνω ισχύουν ΜΟΝΟ αν αληθεύει η υπόθεση Riemann ! Αν ΟΛΑ τα μηδενικά δεν ευθυγραμμιστούν επάνω στην κρίσιμη ευθεία, τότε οι πρώτοι αριθμοί είναι πολύ πιό απείθαρχοι από όσο νομίζουμε. Ενδεχόμενη αστοχία της υπόθεσης Riemann θα δημιουργούσε όλεθρο στην κατανομή των πρώτων, και εκατοντάδες μαθηματικά θεωρήματα που βασίζονται στην αλήθεια της υπόθεσης Riemann θα ήταν για τα σκουπίδια !\nΓι' αυτό το λόγο οι μαθηματικοί θέλουν να αποδείξουν ότι η περίφημη υπόθεση είναι αληθής. Αλλά πως αποδεικνύεται κάτι που αφορά άπειρους αριθμούς? Διάφοροι ερευνητές έχουν επιβεβαιώσει ότι τα πρώτα 10 τρισεκατομμύρια μηδενικά ευθυγραμμίζονται με την κρίσιμη ευθεία. Αν έστω και μόνο ένα απο αυτά δεν ήταν επάνω στην κρίσιμη ευθεία, αυτό θα αρκούσε για τον θάνατο της υπόθεσης Riemann.\nΑυτό είναι μεν ενθαρυντικό αλλά δυστυχώς δεν είναι αρκετό, επειδή πάντα θα υπάρχουν άπειρα μηδενικά να ελεγχθούν. Η Θεωρία Αριθμών έχει πολλά παραδείγματα εικασιών που ήταν ευλογοφανείς και υποστηρίζονταν απο τεράστιο όγκο αριθμητικών δεδομένων, αλλά χρειάστηκε ένα μόνο αντιπαράδειγμα για να τις "σκοτώσει". Απαιτείται λοιπόν κάποια βαθύτερη ενορατική προσέγγιση.\nΣτις αρχές του 20ου αιώνα οι μαθηματικοί έκαναν μία τολμηρή εικασία: ότι τα μηδενικά του Riemann μπορεί να αντιστοιχούσαν με τις ενεργειακές στάθμες ενός κβαντομηχανικού συστήματος !\nΗ κβαντομηχανική ασχολείται με την συμπεριφορά μικροσκοπικών σωματιδίων όπως τα ηλεκτρόνια. Οι εξισώσεις της δουλεύουν κυρίως με μιγαδικούς αριθμούς, αλλά η ενέργεια ενός φυσικού συστήματος πάντοτε μετριέται απο πραγματικό αριθμό. Οι ενεργειακές στάθμες σχηματίζουν ένα άπειρο σύνολο αριθμών που κείνται κατά μήκος του πραγματικού άξονα στο μιγαδικό επιπεδο, σε ευθεία γραμμή. Αυτό μπορεί "ακούγεται" σαν τα μηδενικά του Riemann, αλλά για δεκαετίες δεν ήταν παρά ευσεβής πόθος.\nΞαφνικά το 1972 είχαμε έναν υπαινιγμό για κάτι καλύτερο. Ο Hugh Montgomery, του Πανεπιστημίου Michigan, είχε βρει έναν μαθηματικό τύπο για τις αποστάσεις μεταξύ των ριζών Riemann. Σε ένα ταξίδι του στο Ινστιτούτο Προχωρημένων Σπουδών στο Princeton, συναντήθηκε στο απογευματινό τσάϊ με τον φυσικό Freeman Dyson και του ανέφερε τον μαθηματικό τύπο του. Ο Dyson τον αναγνώρισε αμέσως! Ήταν ταυτόσημος με τον τύπο που έδινε τις αποστάσεις μεταξύ των ενεργειακών σταθμών μιας ειδικής κατηγορίας χαοτικών συστημάτων, τα κβαντικά χαοτικά συστήματα.\nΗ Θεωρία του Χάους αφορά φυσικά συστήματα τόσο ευαίσθητα στις αρχικές συνθήκες, που δεν υπόκεινται σε προβλέψεις. Πχ στη χαοτική γήϊνη ατμόσφαιρα, ένα ελάχιστο ρεύμα απο τα φτερά μιας πεταλούδας στην Κίνα, θα μπορούσε να δημιουργήσει ένα τυφώνα στη Καραϊβική. Σχεδόν όλα τα περίπλοκα συστήματα είνα χαοτικά. Οι κβαντικές εκδοχές αυτών των συστημάτων αποτελούνται απο ένα συνονθύλευμα ενεργειακών σταθμών, φαινομενικά σκορπισμένων με τυχαίο τρόπο, αλλά στην πραγματικότητα με αποστάσεις σύμφωνα με την φόρμουλα του Montgomery. Τα κβαντικά χαοτικά συστήματα συμπεριλαμβάνουν άτομα μεγαλύτερα απο το υδρογόνο, μεγάλους ατομικούς πυρήνες, όλα τα μόρια, καθώς και τα ηλεκτρόνια που παγιδεύονται σε μικροσκοπικές αρένες που ονομάζονται κβαντικές κουκίδες. Θα μπορούσαν άραγε οι ρίζες του Riemann να ταιριάξουν με τις ενεργειακές στάθμες αυτών των κβαντικών χαοτικών συστημάτων?\nΣτο τέλος της δεκαετίας του '80 ο Andrew Odlyzko των εργαστηρίων AT&T επέλεξε μία ποικιλία συστημάτων, και συνέκρινε τις ενεργειακές τους στάθμες με τις ρίζες Riemann. Το αποτέλεσμα ήταν μία ανακάλυψη που ηλέκτρισε μαθηματικούς και φυσικούς. Ο Odlyzko όταν υπολόγισε μέσους όρους απο πολλά διαφορετικά χαοτικά συστήματα, βρήκε ότι οι αποστάσεις των ενεργειακών τους σταθμών, ταίριαζαν με τις αντίστοιχες αποστάσεις Riemann με εκπληκτική ακρίβεια.\nΌμως ούτε αυτό είναι αρκετό. Για να αποδείξουν την υπόθεση Riemann, οι ερευνητές πρέπει να εντοπίσουν ένα συγκεκριμένο κβαντικό σύστημα του οποίου οι ενεργειακές στάθμες να αντιστοιχούν ακριβώς στα μηδενικά, και να αποδείξουν ότι αυτό συμβαίνει ως το άπειρο. Ποιό απο όλα τα κβαντικά συστήματα είναι το σωστό ?\nΣε ένα χαοτικό σύστημα, ένα αντικείμενο συνήθως κινείται απρόβλεπτα, αλλά μερικές φορές η διαδρομή του επανέρχεται στο εαυτό της σε "περιοδική τροχιά". Οι Berry and Keating θεωρούν ότι το σωστό κβαντικό σύστημα θα έχει μία άπειρη συλλογή περιοδικών τροχιών, μία για τον κάθε πρώτο αριθμό. Το 1999 οι Katz και Sarnak προέβλεψαν ότι ένα τέτοιο σύστημα θα πρέπει να έχει ένα ειδικό είδος συμμετρίας, που ονομάζεται συμπλεκτική συμμετρία .\nΕλπίζεται ότι οι παραπάνω "άκρες" θα επιτρέψουν στους κβαντικούς "χαοτικολόγους" να πλησιάσουν και τελικά να εντοπίσουν το το ένα και μοναδικό σύστημα που θα "αποδείξει" την υπόθεση Riemann.\nΒέβαια υπάρχουν και άλλες ελπιδοφόρες προσεγγίσεις όπως αυτή του Alain Connes, ο οποίος δημιούργησε ένα σύστημα γεωμετρικού χώρου καταστάσεων που ήδη περιέχει τους πρώτους αριθμούς. Για να το κατανοήσουμε αρκεί να φανταστούμε ένα κβαντικό σύστημα ΟΧΙ ως σωματίδιο που χοροπηδάει γύρω απο ένα άτομο, ΑΛΛΑ σαν ένα γεωμετρικό σχήμα ! Φαίνεται παράξενο, αλλά έτσι αναπαρίσταται μια απο τις παραξενιές των κβαντικών συστημάτων : το φαινόμενο της υπέρθεσης καταστάσεων.\nΌπως η γάτα του Schrödinger, που είναι ένα περίεργο μείγμα ταυτόχρονα ζωντανής και νεκρής γάτας, οποιοδήποτε κβαντικό αντικείμενο μπορεί να υπάρχει σε μία υπέρθεση διαφορετικών καταστάσεων. Για να χαρακτηρίσουν αυτή την ακατάστατη συνύπαρξη οι φυσικοί χρησιμοποιούν τον χώρο καταστάσεων. Για κάθε ενδεχόμενο (πχ "ζωντανή" ή "νεκρή" γάτα), δημιουργείται ένας νέος άξονας και προστίθεται μία νέα διάσταση στον χώρο. Για παράδειγμα στον "γατίσιο" χώρο του Erwin Schrödinger, μαρκάρουμε μία μονάδα κατά μήκος του x-άξονα που να αναπαριστά την ολοζώντανη γάτα. Παρομοίως, για την κατάνεκρη γατούλα θα έχουμε μία μονάδα κατά μήκος του y-άξονα, ενώ η ημι-ζωντανή, ημι-νεκρή γάτα θα βρίκεται κάπου στο τόξο μεταξύ αυτών των σημείων.\nΤο "σχήμα " αυτού του χώρου επηρεάζει το πως οι καταστάσεις κινούνται μέσα του, και συνεπώς το πως δουλεύει το φυσικό σύστημα, πράγμα που περιλαμβάνει και την διάρθρωση των ενεργειακών σταθμών. Ο Connes αποφάσισε να κατασκευάσει ένα κβαντικό χώρο καταστάσεων βασισμένο στους πρώτους αριθμούς, δημιουργώτας ένα χώρο απείρων διαστάσεων, τις Adeles. Στην πρώτη διάσταση οι μετρήσεις γίνονται χρησιμοποιώντας τη λεγόμενη 2-adic γεωμετρία, στη δεύτερη διάσταση την με την 3-adic γεωμετρία, στην τρίτη διάσταση με την 5-adic γεωμετρία κ.ο.κ (p-adic για όλους τους πρώτους αριθμούς).\nΤο 1999 ο Connes απέδειξε ότι το κβαντικό του σύστημα που οι διαστάσεις του βασίζονται στους πρώτους, έχει ενεργεακά επίπεδα που αντιστοιχούν σε όλες τις ρίζες Riemann που βρίσκονται στην κρίσιμη ευθεία. Θα κερδίσει την υπέρτατη φήμη αν κάνει ένα τελευταίο βήμα. Του μένει να αποδείξει οτι δεν υπάρχουν άλλα επιπλέον μηδενικά που δεν έχουν υπολογιστεί στις ενεργειακές του στάθμες. Αυτό το τελευταίο βήμα φαίνεται τρομερό. Μήπως ο Connes απλά αντικατέστησε την υπόθεση Riemann με ένα εξίσου δύσκολο πρόβλημα? Ο χρόνος θα δείξει...\nΗ απόδειξη της υποθεσης Riemann δεν είναι το τέλος της ιστορίας. Θα δημιουργήσει μιά σειρά απο δυσκολότερα και πιο διεισδυτικά ερωτήματα. Γιατί οι πρώτοι αριθμοί επιτυγχάνουν μια τόσο ευαίσθητη ισορροπία ανάμεσα στην τυχαιότητα και την τάξη ? Αφού η δομή τους κωδικοποιεί την συμπεριφορά των κβαντικών χαοτικών συστημάτων, τι άλλα διαμάντια μπορεί να αποκαλύψουμε όταν σκάψουμε βαθύτερα ? Ποιά μυστικά έχουν κλειδωμένα ?\nΥΓ1: Στο παρακάτω εκλαϊκευμένο άρθρο του ο Marcus du Sautoy , εξηγεί μερικές απο τις λεπτομέρειες της σύνδεσης μεταξύ των πρώτων αριθμών και της κβαντικής φυσικής:\nΓια τους φίλους του "Γυρίστε τον Γαλαξία με Ωτοστόπ" έχει ενδιαφέρον η σύμπτωση ότι ο αριθμός 42 είναι ο τρίτος αριθμός μιας μαθηματικής σειράς, της "τρίτης ροπής" της συνάρτησης ζ του Riemann !\nΥΓ2: Ένα ωραίο άρθρο απο το Πανεπιστήμιο του Bristol γιά τη σχέση της κβαντικής φυσικής με την υπόθεση Riemann:\nH κβαντική Φυσική ρίχνει φώς στην υπόθεση Rieman\nΥΓ3: Μία στοιχειώδης οπτικοποιημένη παρουσίαση των πρώτων αριθμών και της συνάρτησης ζήτα του Riemann:\nH κατανομή των πρώτων αριθμών\nΥΓ4: Δύο όχι και τόσο ... στοιχειώδεις παρουσιάσεις σχετικά με την "κωδικοποίηση" της κατανομής των πρώτων αριθμών διαμέσου των μη τεριμμένων ριζών της συνάρτησης ζ του Riemann:\nΗ κοινή προσέγγιση\nΗ πιο κομψή προσέγγιση\nΛεξεις κλειδια: Hardy, Riemann, Μαθηματικα, Πρωτοι Αριθμοι


Λειτουργική ρινοπλαστική | Ψηφίδης Α & Δ Ο.Ε.\nΠρόκειται για μια αισθητική ή επανορθωτική επέμβαση που αφορά το σχήμα της μύτης. Η ρινοπλαστική μπορεί να διορθώσει πολλές σοβαρές δυσμορφίες είτε είναι εκ γενετής είτε προέρχονται από τραυματισμό ή από προηγούμενες επεμβάσεις. Επίσης μπορεί να διορθώσει πολλά μικρά ή μεγάλα αισθητικά προβλήματα στο σχήμα της μύτης.\nΜε τη ρινοπλαστική η μύτη “πλάθεται” με σκοπό το πρόσωπο να αποκτήσει ισορροπία και αρμονία. Δεν είναι λίγες οι περιπτώσεις στις οποίες μόνο ο ήβος της μύτης αν αφαιρεθεί, το πρόσωπο αποκτά μια όμορφη και συμμετρική εικόνα. Οι χόνδροι της μύτης, οι οποίοι σχηματίζουν τα ρουθούνια, μπορεί να τροποποιηθούν και να λεπτυνθούν ώστε να έχουμε ένα όμορφο σχήμα κορυφής της μύτης.\nΚάθε μύτη είναι μοναδική. Ωστόσο πρέπει να διατηρούνται πάντα βασικές αρχές και αναλογίες. Η ράχη, το οστέινο τμήμα της μύτης δεν πρέπει να εξαφανίζεται. Η φυσική σκίαση της μύτης από το έσω χείλος του φρυδιού έως την κορυφή πρέπει να διακρίνεται. Η ρινοχειλική γωνία δεν πρέπει να είναι πολύ αμβλεία ώστε τα ρουθούνια να μην φαίνονται ανασηκωμένα. Να μην υπάρχουν προεξοχές, εξογκώματα και βαθουλώματα στην επιφάνεια της μύτης.\nΜια επιτυχημένη ρινοπλαστική αναδεικνύει όλα τα χαρακτηριστικά του προσώπου, προσθέτει πάντα νεανικότητα και φρεσκάδα ενώ έχει άμεση επίδραση στην ενίσχυση της αυτοπεποίθησης.\nΗ λειτουργική ρινοπλαστική είναι η επέμβαση με την οποία διορθώνεται και το εσωτερικό της μύτης, ώστε να αποκαθίσταται και η ρινική δυσχέρεια, δηλ. το πρόβλημα της αναπνοής από τη μύτη. Έτσι, γίνεται ευθειασμός του ρινικού διαφράγματος, κογχοπλαστική ή κογχοπηξία όταν χρειάζεται, και στη συνέχεια ακολουθεί η αφαίρεση του ήβου (καμπούρας) της ράχης της μύτης, οι οστετομές, η διαμόρφωση της κορυφής της μύτης, οι τεχνικές συρραφής των κάτω πλαγίων χόνδρων που σχηματίζουν τα ρουθούνια και την κορυφή της μύτης.\nΟι προσπελάσεις στη ρινοπλαστική είναι η κλειστή, η ανοικτή ρινοπλαστική και η τεχνική delivery.


Ήθελα να πω, πως εκεί που νιωθω σα λες και να μην έχω αισθήματα πια, χαίρομαι που διαβάζοντας απλά ένα κείμενο από την καπετάνισσα, δάκρυσα. Ήμουνα στο γραφείο και βγήκα έξω άρον-άρον, μην τυχόν και με πάρουν είδηση οι συγγράφιοι (η λέξη κλεμμένη από ένα χανιώτη παλιό καλό μου φίλο). Τι να πω; Πώς να εξηγήσω σ' ένα ρώσο κι έναν ισπανό γιατί πλημμύρισαν τα μάτια μου; Δεν ξέρω. Αγαπώ την Ελλάδα γιατί για μένα είναι μια ιδέα κι όχι μια χώρα.\nΓυρίζω από τη μια χώρα στην άλλη, και περνάω όμορφα, γιατί ταξιδεύω και γνωρίζω καινούρια πράγματα και συνήθειες κι ανθρώπους. Μ' αρέσει, αλλά η Ελλάδα είναι άλλο πράμα. Σπανίως τυχαίνει να βρω άνθρωπο να μιλήσω ελληνικά κι αυτό είναι το πρώτο που μου λείπει. Αποφεύγω να το διατυμπανίζω ότι είμαι ελληνίδα και νησιώτισσα. Αλλά συναντώ την Ελλάδα παντού κι ας μην το γνωρίζουν αυτοί που την κουβαλούν μαζί τους. Ένας πορτογάλος αστυνομικός με το όνομα Ορέστης στο πέτο του, ο γύρος της Θεσσαλονίκης στις Βρυξέλλες, πειραιώτικες τυρόπιτες στο Saint Germain, δίπλα στο πεδίο του Άρεως στους πρόποδες του πύργου του Eiffel, κοντά στον κήπο του Οδυσσέα.\nΧτες πήγα σ' ένα R'n'Bclub κοντά στο Moulin Rouge στη Μονμάρτη. Ο DJ κατέληξε σε oriental μουσική, και ανάμεσα στ' αραβικά τραγούδια πέταξε και μερικά καρασκυλάδικα ελληνικά. In principle, στην Ελλάδα τα σιχαίνομαι αυτά τα τραγούδια, χωρίς ν' αρνιέμαι ότι έχω επανειλημμένα διασκεδάσει σε μαγαζιά που παίζουν τέτοια μουσική. Εχθές το βράδυ ενέτειναν τη νοσταλγία μου, και μου έδωσαν άλλον έναν λόγο ν' αγαπώ την Ελλάδα των τριών ηπείρων.\nΠαρεπιπτόντως, να θυμίσω στον εαυτό μου, πως είχα δει πολύ παλιά δει μια ταινία με τη Jodie Foster, "Little Man Tate" τη λέγανε, στην οποία είχε αναφερθεί μια φράση: "Είσαι ευτυχισμένος εκεί όπου όλοι σου φαίνονται διαφορετικοί". Δεν την πολυκαταλάβαινα, αλλά αποτυπώθηκε στο μυαλό μου, αν και την ταινία δεν τη θυμάμαι. Νομίζω πως πλησιάζω στο να καταλάβω τη φράση αυτή.\nΤεσπα, επισυνάπτω την πιο όμορφη μουσική ever: Σωκράτης Μάλαμας, "Δεκέμβρης 1903"σε ποίηση Κωνσταντίνου Καβάφη.\nεδώ desprh over; at 18:58\nΚαι τι να πω τώρα, να σταθώ σε τέτοια λόγια...\nΘα πω πως καίγεται η ψυχή μου μωρέ κορίτσι. Γιατί παντού μυρίζει μοναξιά. Παντού. Όπου κι αν είναι κανείς. Μόνο που να... Σαν πατάς χώματα που από κάτω είναι βαμμένα με τα δικά σου ίχνη, τα παιδικά, είναι αλλιώτικα τα πράγματα. Σίγουρα. Έχει άλλη αναπνιά η φωνή. Κι ο αγέρας -το νιώθεις-, μεταφέρει βουνό τ' αρώματα.\nΘα σ' ανοίξω αγκαλιά. Ζεις σε μαγικό τόπο, μα μέσα σου ποτίζει η πραγματική μαγεία.\nΣ' ευχαριστώ για το συναίσθημα που λέει πως οι σκέψεις μου γεννάνε παιδιά. Ή έχουν αδέλφια που κρατιούνται απ' το χέρι.\nΦιλιά στον αφρό και στο βοριά.\nΔικά μου τα παραπάνω, δεν φάνηκε το όνομα!\nΣ'ευχαριστώ καπετάνισσά μου. Ξέρω, πάντα μόνοι είμαστε, κι ανάμεσα μέσα σ' ένα μπουλούκι κόσμο, είτε ξένοι είτε συγχωριανοί. Αλλά να, είναι φορές που θυμάσαι μια μυρωδιά και μια κουβέντα (όπως, αυτο το σχόλιο, καλή ώρα) και φτάνει αυτό για να χυθούν δάκρια... Ξέρεις τι λέω; Είχα ξαναγράψει λιγό πιο πάνω, για κάτι φίλους που χωρίς να 'χει σημασία το διάστημα που πέρασε χωρίς να τους δεις, ταιριάζετε σα κρητικό μαχαίρι στο δερμάτινο θηκάρι του. Σου στέλνω την αγάπη μου.\ndjentry hat gesagt…\nΜε τσάκισες με τον Μάλαμα..με την καλή κ την κακή έννοια. Ευτυχώς ή δυστυχώς όμως, θα χρειαζόντουσαν άλλες ουσίες, μυρωδιές κ χώματα για να σε πάνε -αλήθεια- πίσω. Άντε, σε κάποια γη θα τα π(ι)ούμε πάντως :)\nΠολύ όμορφο κ της καπετάνισσας το κεί μενο..


Έρευνα: Τα εμβόλια κατά του Κορονοϊού κερδίζουν την εμπιστοσύνη του κόσμου – healthmag.gr\nΑπό Healthmag Team\t στις 11 Φεβρουαρίου 2021\nΜια νέα διεθνής έρευνα που πραγματοποιήθηκε σε 15 χώρες αναφέρει ότι σταδιακά τα εμβόλια κατά του Κορονοϊού κερδίζουν την εμπιστοσύνη του κόσμου. Η τάση αυτή σύμφωνα με τους επιστήμονες είναι ενθαρρυντική ωστόσο προειδοποιούν ότι εξακολουθεί να υπάρχει μεγάλο ποσοστό κόσμου που αμφισβητεί την ασφάλεια των εμβολίων. Η δυσπιστία απέναντι στα εμβόλια θα μπορούσε να καθυστερήσει το τέλος της πανδημίας.\nΗ εν λόγω έρευνα διεξήχθη από τη βρετανική εταιρεία ερευνών YouGov και το Imperial College για να δημοσιευθείν αργότερα στο Nature. Για τους σκοπούς της έρευνας συμμετείχαν 13.500 άτομα από Ευρώπη, Ασία και Αυστραλία και αφορούσε την περίοδο Νοεμβρίου – Ιανουαρίου. Σύμφωνα με τα αποτελέσματα της έρευνας από τις 15 χώρες στις 11 αυξήθηκε το ποσοστό των ατόμων που ήταν πρόθυμοι να εμβολιαστούν. Συγκεκριμένα, το 66% δήλωσε στα μέσα του Ιανουαρίου ότι έχει μεγάλη ή μέτρια εμπιστοσύνη στα εμβόλια κατά του Κορονοϊού ενώ το 12% δήλωσε δυσπιστία απέναντι στα εμβόλια. Σε όλες τις χώρες εξαιρουμένης της Ιαπωνίας πάνω από το μισό του πληθυσμού ανέφερε ότι εμπιστεύεται τα εμβόλια, με τους Ιταλούς και τους βρετανούς να προηγούνται με 82% και 81% αντίστοιχα.\nΑξίζει να σημειωθεί ότι σε κάποιες χώρες η αύξηση της αποδοχής των εμβολίων κατά το διάστημα Νοεμβρίου 2020 και Ιανουαρίου 2021 ήταν εντυπωσιακή με την Ισπανία να αυξάνει το ποσοστό εκείνων που ήθελαν να εμβολιαστούν από 28% σε 52%. Την ίδια ώρα οι Γάλλοι παρά το γεγονός ότι επλήγησαν σημαντικά από την πανδημία παρουσιάζουν 44% δυσπιστία απέναντι στα εμβόλια. Σε κάθε περίπτωση, το ποσοστό εκείνων που αμφισβητούν την ασφάλεια των εμβολίων μειώθηκε διεθνώς στο 47% τον Ιανουάριο, ποσοστό που αυτονόητα δεν είναι χαμηλό…\nΗ δρ Λαβάνια Βασουντέβαν του Πανεπιστημίου Ντιουκ της Β. Καρολίνα ανέφερε ότι οι τάσεις είναι ενθαρρυντικές και απέδωσε τη βελτίωση της εμπιστοσύνης στις ανακοινώσεις για μεγάλη αποτελεσματικότητα των εμβολίων, στο καλό «προφίλ» ασφάλειάς τους έως τώρα και στις θετικές ή ουδέτερες εμπειρίες των συγγενών και φίλων που ήδη εμβολιάστηκαν.


Εξαφάνιση θρίλερ στο τρίγωνο Νορβηγία - Γερμανία - Κύπρος - CNN.gr\nΕξαφάνιση θρίλερ στο τρίγωνο Νορβηγία - Γερμανία - Κύπρος\nΆλυτη παραμένει μέχρι σήμερα η μυστηριώδης εξαφάνιση του Αυστριακού Χέλμαντ Σβάρτς, ο οποίος χάθηκε στα παγωμένα νερά της Βαλτικής στις 20 Δεκεμβρίου του 2016. Η εξαφάνιση του κινητοποίησε τις Αρχές τριών χωρών, όμως ο φάκελος έκλεισε χωρίς να δοθούν σαφείς απαντήσεις και η σύζυγός του καταγγέλλει αμέλειες.\nΟ 74χρονος Σβάρτς, μόνιμος κάτοικος Κύπρου τα τελευταία 12 χρόνια, χάθηκε κατά την διάρκεια επαγγελματικού ταξιδιού του στην Γερμανία. Στις 19 Δεκεμβρίου ο έμπειρoς σύμβουλος ναυτιλιακών εταιριών επιβιβάστηκε σε πλοίο για να πάει στο Όσλο της Νορβηγίας, όπου είχε προγραμματισμένο ραντεβού περί αγοροπωλησίας πλοίου. Η τελευταία επικοινωνία με την οικογένειά του και συγκεκριμένα με την γυναίκα του ήταν στις 11:30 το βράδυ της ίδιας μέρας.\nΣύμφωνα με την εφημερίδα «Πολίτης» και τα όσα η σύζυγος του, Γεωργία Σβαρτς, επισήμανε ότι δύο μήνες μετά την εξαφάνισή του στον πορθμό της Καττεγάτης, ο φάκελος της υπόθεσης έκλεισε, χωρίς να χυθεί φως στο σκοτάδι.\nΟι Αρχές της Κύπρου ζήτησαν την συνεργασία των υπηρεσιών της Νορβηγικής και της Σουηδικής Ιντερπόλ, μετά από την καταγγελία της εξαφάνισης από πλευράς της συζύγου του, όμως ο φάκελος μπήκε στο αρχείο. Το τελικό συμπέρασμα των Αρχών Νορβηγίας και Σουηδίας ήταν πως χάθηκε στα νερά, χωρίς περαιτέρω λεπτομέρειες.\nΟι απαντήσεις φυσικά δεν καθησύχασαν την σύζυγό του, ούτε το υλικό του κλειστού κυκλώματος ασφαλείας του πλοίου που δείχνει μια σκιά, η οποία σύμφωνα με τις Αρχές ανήκει στον σύζυγό της, να πέφτει στην θάλασσα. Ένας άντρας που μοιάζει στον Σβάρτς καταγράφηκε στην πρύμνη του πλοίου στις 2:10 τα ξημερώματα, ενώ μια ώρα αργότερα μια σκιά – σε σημείο του πλοίου που είναι προσβάσιμο μόνο από την πρύμνη – εντοπίστηκε να πηδά στη θάλασσα. Σύμφωνα με την Ιντερπόλ Νορβηγίας αυτή η σκιά είναι ο Αυστριακός.\nΗ Γεωργία Σβάρτς επισημαίνει πως δεν είχε κανένα λόγο να δώσει τέλος στην ζωή του ή να οργανώσει την εξαφάνισή του. Σύμφωνα με την ίδια κάτι μεσολάβησε της εξαφάνισης.\n(Ο Χέλμαντ Σβάρτς/Πολίτης)\n«Στο μεσοδιάστημα που ήταν αυτός ο άνθρωπός, περπατούσε στο κατάστρωμα για μια ώρα ενώ επικρατούσαν πολικές θερμοκρασίες; Τόσες εκατοντάδες κόσμου πάνω στο πλοίο και κανείς δεν τον είδε, γιατί δεν τον αναζήτησε ο συνεργάτης του με τον οποίον συνταξίδευε, δεν υπάρχουν άλλα πλάνα στο βίντεο που να καταγράφουν τις κινήσεις του, με ποιόν δείπνησε και με ποιο μίλησε», διερωτήθηκε μιλώντας στον «Πολίτη».\nΜάλιστα η κ. Σβάρτς καταγγέλλει προχειρότητα στις έρευνες των τριών χωρών, προσθέτοντας πως υπάρχουν πολλά κενά. Τονίζει δε ότι δεν έγιναν έρευνές στην Κύπρο, για έγγραφα που πιθανόν να σχετίζονται με το ταξίδι του στην Γερμανία και την Νορβηγία και για συνεργάτες του, που πιθανόν να σχετίζονται με την εξαφάνιση του.\n«Ίσως» ανάφερε, «η εξαφάνιση του να σχετίζεται με την συμφωνία που ετοιμαζόταν να κλείσει. Ίσως κάποιος να του έριξε κάτι στο ποτό που έπινε».\nΚΟΣΜΟΣ\t· ΚΥΠΡΟΣ\t· ΣΟΥΗΔΙΑ\t· ΝΟΡΒΗΓΙΑ\t· ΕΞΑΦΑΝΙΣΗ\t· ΑΜΕΛΕΙΑ


Τριήμερο μπάλας στον Σπορ fm | Κουτσομπολιό = gossip\nΔημοσίευση: Παρ, 09/25/2020 - 14:54\nΤρία απογεύματα γεμάτα ποδόσφαιρο μας περιμένουν και αυτήν την αγωνιστική που περιλαμβάνει ενδιαφέρουσες αναμετρήσεις! Η αυλαία ανοίγει το Σάββατο στις 18:30 στο Βόλο. Ο ΠΑΟΚ ταξιδεύει στην πόλη της Μαγνησίας, πριν τον ευρωπαϊκό του «τελικό» με την Κράσνονταρ για τα play off του UEFA Champions League και καλείται να ξεπεράσει το εμπόδιο της ομάδας του Λόπεθ. Στη μετάδοση ο ανταποκριτής μας, Σπύρος Καραμέτος. Δύο ώρες αργότερα ο Ολυμπιακός, με τον αέρα της νίκης του επί της Ομόνοιας για τα play off του UEFA Champions League, υποδέχεται στο «Γ. Καραϊσκάκης» τον Παναιτωλικό. Περιγράφει ο Νίκος Σταματέλος.\nΜε τρεις αγώνες συνεχίζεται το πρόγραμμα την Κυριακή. Στις 16:00 ο Άρης αντιμετωπίζει τον ΠΑΣ Γιάννινα στο πρώτο παιχνίδι που δίνουν για το πρωτάθλημα οι φιλοξενούμενοι. Μεταδίδει από το «Κλεάνθης Βικελίδης» ο Αλέξης Σαββόπουλος. Στις 18:00 ΟΦΗ και Ατρόμητος κοντράρονται στο «Θ. Βαρδινογιάννης» και ο ανταποκριτής μας στο Ηράκλειο, Μάνος Σουργιάς, θα περιγράψει το ματς για λογαριασμό του ΣΠΟΡ FM. Στη συνέχεια το ενδιαφέρον στρέφεται στο ΟΑΚΑ, με την ΑΕΚ να υποδέχεται τη Λαμία. Στις 20:30 ο Κώστας Μιαούλης θα είναι στη μετάδοση του αγώνα.\nΗ αυλαία πέφτει τη Δευτέρα στις 19:30. ΑΕΛ και Παναθηναϊκός θα επιζητήσουν την πρώτη τους νίκη στο πρωτάθλημα. Περιγράφει από τη Λάρισα για τους 94.6 ο απεσταλμένος μας, Νίκος Παγκάκης.


Immortal Story Κιαντονγκναν Κίνα - ΟΙ ΚΑΛΥΤΕΡΕΣ ΕΚΠΤΩΣΕΙΣ για ξενοδοχεία\nRentuangulou,Shangzhai Village,Zhaoxingtongzhai,Liping County,Qiandongnan Zhou, Λιπίνγκ, Κιαντονγκναν, Κίνα, 557314 - Προβολή στο χάρτη\nΠερισσότερες πληροφορίες για το Immortal Story\nΑν αυτό που ψάχνετε είναι ένα ξενοδοχείο σε καλή θέση στη Κιαντονγκναν, μην ψάχνετε πέρα από το Immortal Story. Από εδώ, οι επισκέπτες μπορούν να έχουν άμεση πρόσβαση σε όλα όσα η πόλη έχει να προσφέρει. Με την βολική του τοποθεσία, το ξενοδοχείο προσφέρει εύκολη πρόσβαση στους προορισμούς της πόλης που πρέπει οπωσδήποτε να δείτε.\nΜε τις υψηλού επιπέδου υπηρεσίες και την μεγάλη ποικιλία ανέσεων, το Immortal Story δεσμεύεται ότι η διαμονή σας θα είναι όσο πιο άνετη γίνεται. Για να ονομάσουμε μόνο λίγες από τις εγκαταστάσεις του ξενοδοχείου, υπάρχουν τα δωρεάν WiFi σε όλα τα δωμάτια, γρήγορο check-in/check-out, φύλαξη αποσκευών, υπηρεσία δωματίου, μεταφορά από/προς το αεροδρόμιο.\nΌλα τα καταλύματα διαθέτουν τις απαραίτητες ανέσεις για να εξασφαλιστεί μια ασυναγώνιστη αίσθηση απόλαυσης. Εξάλλου, το ξενοδοχείο διοργανώνει πολλά ψυχαγωγικά δρώμενα έτσι ώστε να έχετε πολλά πράγματα να κάνετε κατά τη διαμονή σας. Όποιος κι αν είναι ο σκοπός της επίσκεψης σας στη Κιαντονγκναν, το Immortal Story είναι μια εξαιρετική επιλογή για μια χαρούμενη και συναρπαστική απόδραση.


Μαρία Πολυδούρη (1902-1930) - Deyteros.com\n06/08/2013 25/06/2020 Deyteros\t93 views\nΗ Μαρία Πολυδούρη γεννήθηκε στην Καλαμάτα την 1η Απριλίου 1902.\nΓονείς της ήταν ο φιλόλογος καθηγητής Ευγένιος Πολυδούρης και η Κυριακή Μαρκάτου. Μετά το Γύθειο και τα Φιλιατρά, το 1916 η οικογένεια επιστρέφει στην Καλαμάτα. Η Μαρία είναι 14 ετών και θα δημοσιεύσει το πρώτο της ποίημα ο «Πόνος της Μάνας» το 1915 στο περιοδικό «Οικογενειακός Αστήρ».\nΤα πρωτόλειά της τα συγκεντρώνει στην συλλογή «Μαργαρίτες» η οποία δεν κυκλοφόρησε ποτέ.\nΤο 1918, τελειώνει το Γυμνάσιο και διορίζεται μετά από εξετάσεις στην Νομαρχία Μεσσηνίας. Ενδιαφέρεται για την Οκτωβριανή Επανάσταση στην Ρωσία, για το γυναικείο ζήτημα και την χειραφέτηση της γυναίκας.\nΤο 1920 μέσα σε διάστημα 40 ημερών η Μαρία Πολυδούρη χάνει και τους δύο γονείς της. Τους γονείς της που είχαν ανάψει την φλόγα της αναζήτησης, και της κριτικής σκέψης σε όλα τους τα παιδιά. Η μητέρα της ασχολείτο και εκείνη με το γυναικείο ζήτημα, ενώ ο πατέρας της ήθελε τις κόρες του ελεύθερες.\nΗ ανήσυχη Μαρία δεν θα μείνει στην Καλαμάτα μετά τον θάνατο των γονιών της. Θα κάνει το πρώτο άλμα και θα έλθει στην Αθήνα του 1920.\nΤο 1921 εγγράφεται στην Νομική Σχολή του Πανεπιστημίου, ενώ το 1922 μετατίθεται και εργάζεται στην Νομαρχία Αττικής με μισθό πείνας.\nΗ Μαρία Πολυδούρη κυκλοφορεί σε αυτήν την πόλη με τους μακριούς δρόμους, είναι μια γυναίκα περιζήτητη, περιφρονεί τα ήθη των αστών και το Τμήμα Ηθών της αστυνομίας τους που κυνηγούσε τα βράδια τις δεσποινίδες που δεν συνοδεύονταν.\n«Μου λείπει μια καρδιά που να πονεί για μένα» θα σημειώσει η ίδια: Τον Ιανουάριο του 1922 η Μαρία Πολυδούρη συναντά τον Κώστα Καρυωτάκη, στην Νομαρχία Αθηνών όπου εκείνος είχε μετατεθεί από την Σύρο.\nΟ Καρυωτάκης είχε ήδη δημοσιεύσει τον «Πόνο των ανθρώπων και των πραγμάτων» και τα «Νηπενθή».\nΗ σχέση τους ξεκινά θερμά, όμως δεν επρόκειτο να κρατήσει πολύ. Τον Αύγουστο του 1922 ο Καρυωτάκης μαθαίνει ότι έχει προσβληθεί από σύφιλη, ασθένεια ανίατη, τότε, και πράγμα – εξίσου σημαντικό – και κοινωνικά στιγματισμένη.\nΗ Πολυδούρη ξεπερνώντας κατά πολύ τα όρια της εποχής της, με μια πράξη ιδιαίτερα τολμηρή, αν λάβουμε υπόψη μας και την ηλικία της, προτείνει στον Καρυωτάκη να παντρευτούν χωρίς να κάνουν παιδιά. Ο Καρυωτάκης αρνήθηκε.\nΗ ψυχολογική διάθεση της Μαρίας Πολυδούρη αποτυπώνεται στο ποίημα «Θα πεθάνω μιαν αυγούλα» του 1922.\nΗ Μαρία αδιαφορεί για την υγεία της και παθαίνει αδενοπάθεια. Αναρρώνει στο Μαρούσι  τόπος παραθερισμού το 1923  όπου την επισκέπτεται ο Καρυωτάκης με τον οποίο διατήρησε φιλικές σχέσεις.\nΗ Μαρία αρραβωνιάστηκε με τον Αριστοτέλη Γεωργίου και το 1925 εγκαταλείπει το Πανεπιστήμιο χωρίς να ολοκληρώσει τις σπουδές της. Την ίδια χρονιά κατέφυγε στην Φτέρη Αιγίου και το πικρό ερώτημα που ανακύπτει είναι αν στις στάχτες και στα αποκαΐδια στα οποία μετετράπη και το μαγευτικό ελατόδασος το 2007 έσβησαν και τα βήματα της Μαρίας Πολυδούρη.\nΕκεί έγραψε μια νουβέλα που δεν δημοσιεύθηκε ποτέ, ωστόσο με τον τίτλο «Μυθιστόρημα» περιλαμβάνεται στα «Απάντα» της που κυκλοφορούν από τις Εκδόσεις Αστάρτη.\nΤο 1925 η Μαρία Πολυδούρη, φοιτά στην Δραματική Σχολή του Εθνικού Θεάτρου και αργότερα στην Σχολή Κουνελάκη.\nΤο 1926 παίζει στο «Κουρέλι» του Νικοντέμι, ενώ την ίδια χρονιά ξαφνιάζοντας τους πάντες φεύγει για το Παρίσι, όπου φοίτησε στην σχολή υψηλής ραπτικής Εκόλ Πιζιέ, ενώ το πάθος της για την ζωή την έκανε να σπαταλά.\nΤην 1η Φεβρουαρίου 1928 στα αρχεία του νοσοκομείου Σαριτέ, με τον αύξοντα αριθμό 1754 κατεγράφη η είσοδός της σε αυτό ως φυματική…\nΤο 1928 επιστρέφει στην Αθήνα και νοσηλεύεται στο νοσοκομείο «Σωτηρία». Την έβαλαν στη τρίτη θέση σε ένα δωματιάκι που προοριζόταν για τους κατάκοιτους. Εκεί θα μάθει για την αυτοκτονία του Καρυωτάκη και εκεί θα γνωριστεί με τον Γιάννη Ρίτσο, άρρωστος κι αυτός τότε, στον οποίο αφιέρωσε το ποίημα «Θυσία». Στο «Σωτηρία» θα της σταθεί ιδιαίτερα η αδελφή της Βιργινία που αφιέρωσε όλη της την ζωή στην Μαρία.\nΤο δωματιάκι όπου νοσηλευόταν το διακόσμησε με πορτραίτα ποιητών όπως ο Μπάιρον, ο Μποντλέρ, ενώ την φωτογραφία του Καρυωτάκη την είχε στο κομοδίνο της.\nΤην επισκεπτόταν ο Φώτος Πολίτης, η Μαρίκα Κοτοπούλη, οι ποιητές Παπαδάκης, Ζώτος, Χονδρογιάννης. Της συμπαραστάθηκε με πολύ αγάπη η Μυρτιώτισσα.\nΤον Φεβρουάριο του 1930, η Μαρία Πολυδούρη μεταφέρεται στην κλινική Χρηστομάνου στα Πατήσια με πρωτοβουλία του Αγγελου Σικελιανού και μερικών άλλων φίλων που δεν άντεχαν να την βλέπουν να αργοπεθαίνει πάμπτωχη σε άθλιες συνθήκες δημόσιου νοσοκομείου.\nΑρνείται τον έρανο που είχε ανοίξει το «Βήμα».\nΚηδεύτηκε την ίδια μέρα στο Α Νεκροταφείο Αθηνών. Ο τάφος της δεν υπάρχει. Η εκταφή των οστών της πραγματοποιήθηκε στις 29 Σεπτεμβρίου 1933 από την αδελφή της Βιργινία.\nΠοιήματα της Μαρίας Πολυδούρη έχουν μελοποιήσει οι Μιχάλης Κουμπιός, Νότης Μαυρουδής, Δημήτρης Παπαδημητρίου, Γιάννης Σπανός, Φώτης Λαζίδης, Σάββας Σάββα, Μιλτιάδης Σελιτσανιώτης, Μαρία Βουμβάκη και Δημήτρης Μαραμής.\nΗ Πολυδούρη άφησε και δύο πεζά έργα, το “Ημερολόγιό” της και μια νουβέλα με τίτλο “Μυθιστόρημα” και κάποιες ποιητικές μεταφράσεις που περιλαμβάνονται στον τόμο των Απάντων της, του 1982 με επιμέλεια του Τάκη Μενδράκου.\nΤου φθινοπώρου η ώρα…\nΚ’ είναι το στόμα της τόσο πικρό…\nΑπο τη συλλογή “Οι Τρίλλιες που Σβήνουν”, 1928, Μαρία Πολυδούρη\nΗχώ στο χάος – Μαρία Πολυδούρη\nΤι θέλει τούτη η Άνοιξη…\nσαν κουτσό… κοντοφτέρουγο…)\nΤι θέλει πάλιν η Άνοιξη…\nΑπο τη συλλογή “Ηχώ στο χάος”, Μαρία Πολυδούρη, 1929\nΜιλώ για την αγάπη σου, όλα τα ποιήματα – Μαρία Πολυδούρη\n… Η Μαρία Πολυδούρη έπαιξε με το θάνατο. Τον συναντούσε σχεδόν σε κάθε στίχο, σε κάθε στροφή… Πάντα κατόρθωνε να τον ξεπερνά. Της άρεσε να λυπάται… Της άρεσε, όμως, και να αγαπά. Γράφει στο ημερολόγιό της: “Τι ειρωνεία! Να μιλούν για την αγάπη, άνθρωποι που δεν τη γνωρίζουν και να σιωπούν εντελώς ‘κείνοι που νιώθουν την ψυχή τους να πνίγεται σε κάθε πόντο της…”. Και λίγες μέρες αργότερα: “Μου εδόθη η ευκαιρία σήμερα να εκφράσω έτσι, με ζωντανά λόγια, τη μυστική αγάπη που φωλιάζει μέσα μου…”\nΠοίηση, Modern Times, 1998, 207 σελ.\nΖωή με παραφορά… – Μαρία Πολυδούρη\nΕίναι αλήθεια ότι ο μύθος που κάλυψε την Μαρία Πολυδούρη, ως γυναίκα κυριαρχημένη από τα πάθη της, έριξε επί πολλά χρόνια τη σκιά του στην αξία του ποιητικού και του άλλου έργου της. Σήμερα είναι ίσως μάταιο -και μάλλον άστοχο- να προσπαθήσει κανείς να ξεχωρίσει τη διαρκώς οξυμμένη συναισθηματική της κατάσταση, αυτή την απελπισμένη βουλιμία της να ζήσει τα πάντα με απόλυτο τρόπο, από τη στιχουργική της τέχνη. Το “Ημερολόγιό της” όμως, ως εσωτερική αφήγηση που είναι, ως είδος που εκφράζει πιο άμεσα τον στοχασμό της, δίνει τη δυνατότητα να εκτιμήσουμε κοντά στην ευαισθησία της ένα νου που σαρκάζει τις καθημερινές συμβάσεις της Αθήνας του ’20. Κοντά στο εκρηκτικό της πάθος εμφανίζεται μια ρομαντική αλλά ολοκληρωμένη συνείδηση που γυρεύει με αμείωτη ένταση την αυθεντική πλευρά της ζωής.\nEπιμέλεια σειράς: Αλέξης Ζήρας\nΑφηγήσεις, Γαβριηλίδης, 2005, 99 σελ.\nΣτις σελίδες αυτού του βιβλίου περιλαμβάνονται οι δύο ποιητικές συλλογές που εξέδωσε (“Οι τρίλλιες που σβήνουν”, “Ηχώ στο χάος”) και τα ανέκδοτα ποιήματά της, ενώ ο αναγνώστης επίσης θα βρει μια κατατοπιστική εισαγωγή του επιμελητή του τόμου Γιάννη Η. Παππά και εργοβιογραφία της ποιήτριας.\nEπιμέλεια: Γιάννης Η. Παππάς\nΠοίηση, Μεταίχμιο, 2011, 234 σελ.\nΆπαντα – Μαρία Πολυδούρη\nΣτην παρούσα έκδοση συγκεντρώνεται όλο το συγγραφικό, ποιητικό και πεζογραφικό της έργο. Δηλαδή οι δύο ποιητικές της συλλογές (“Οι τρίλλιες που σβήνουν” και “Ηχώ στο χάος”), καθώς και κάποιες μεταφράσεις ποιημάτων από τα γαλλικά. Ακόμα, περιλαμβάνεται το άτιτλο μυθιστόρημά της και, τέλος, το “Ημερολόγιο” που κρατούσε για τρία περίπου χρόνια.\nΠοίηση, Ζαχαρόπουλος Σ. Ι., 2012, 399 σελ.\nΗ Μαρία Πολυδούρη ανήκει στη λογοτεχνική Γενιά του ’20, που καλλιέργησε το αίσθημα του ανικανοποίητου και της παρακμής. Ο έρωτας και ο θάνατος, είναι δύο άξονες γύρω από τους οποίους περιστρέφεται η ποίησή της.\nΠοίηση, Πελεκάνος, 2012, 258 σελ.\nΣτην παρούσα έκδοση συγκεντρώνονται για πρώτη φορά όλα τα ευρισκόμενα ποιήματά της, δημοσιευμένα ή χειρόγραφα, και πλαισιώνονται με φιλολογικά σχόλια. Η μελέτη “Μαρία Πολυδούρη ή “τα ρόδα του αίματος””, που περιλαμβάνεται στο επίμετρο του τόμου, αναδεικνύει τους βασικούς άξονες του έργου της, τη σχέση με την ευρωπαϊκή και την ελληνική λογοτεχνική παράδοση καθώς και τις περιπέτειες της πρόσληψής του. Ένα κρίσιμο ζήτημα στο οποίο εστιάζει η εργασία της Χριστίνας Ντουνιά είναι αν -και σε ποιο βαθμό – η ποίηση της Πολυδούρη μπορεί να διαβαστεί, όχι μόνο σαν μνημείο του παρελθόντος, αλλά σαν μια σύγχρονη, ζωντανή τέχνη.\nEπιμέλεια: Χριστίνα Ντουνιά\nΒραβείο Ιδρύματος Πέτρου Χάρη Ακαδημίας Αθηνών (2016)\nΠοίηση, Βιβλιοπωλείον της Εστίας, 2014, 400 σελ.\nΜυθιστόρημα, αφήγημα, Βιβλιοπωλείον της Εστίας, 2014, 280 σελ.\nΟι τρίλλιες που σβήνουν – Μαρία Πολυδούρη\nΠοίηση, Εντύποις, 2015, 72 σελ.\nΣτη νέα έκδοση των “Ποιημάτων”, εμπλουτισμένης με ανέκδοτα έργα που ανακαλύφθηκαν πρόσφατα σε ιδιωτικά αρχεία ή ελάνθαναν δημοσιευμένα σε δυσεύρετα έντυπα, συγκεντρώνονται όλα τα ευρισκόμενα ποιήματά της και πλαισιώνονται συστηματικά με φιλολογικά σχόλια.\nΗ μελέτη “Μαρία Πολυδούρη” ή “τα ρόδα του αίματος”, που περιλαμβάνεται στο επίμετρο του τόμου, αναδεικνύει τους βασικούς άξονες του έργου της, τη σχέση με την ευρωπαϊκή και την ελληνική λογοτεχνική παράδοση καθώς και τις περιπέτειες της πρόσληψής του. Ένα κρίσιμο ζήτημα, στο οποίο εστιάζει η εργασία της επιμελήτριας του τόμου Χριστίνας Ντουνιά, είναι αν -και σε ποιο βαθμό- η ποίηση της Πολυδούρη μπορεί να διαβαστεί, όχι σαν μνημείο του παρελθόντος, αλλά σαν μια σύγχρονη, ζωντανή τέχνη.\nΠοίηση, Βιβλιοπωλείον της Εστίας, 2017, 412 σελ.\nΤρίλλιες που σβύνουν (1928)\nΑπαντα, Επιμέλεια – Εισαγωγή Λιλή Ζωγράφου (1961)\nΑπαντα, Εισαγωγή – Επιμέλεια – Σχολιασμός Τάκης Μενδράκος (1982)\nΆπαντα (1989), Αστάρτη\nΆπαντα (1992), Ωρόρα\nΜιλώ για την αγάπη σου, όλα τα ποιήματα (1998), Modern Times\nΜαρία Πολυδούρη (2001), Γαβριηλίδης\nΖωή με παραφορά… (2005), Γαβριηλίδης\nΆπαντα ποιητικά (2007), Χώρος Ποίησης Σικυώνιος\nΜόνο γιατί μ’ αγάπησες (2011), Μεταίχμιο\nΆπαντα (2012), Πελεκάνος\nΆπαντα (2012), Ζαχαρόπουλος Σ. Ι.\nΡομάντσο και άλλα πεζά (2014), Βιβλιοπωλείον της Εστίας\nΤα ποιήματα (2014), Βιβλιοπωλείον της Εστίας\nΟι τρίλλιες που σβήνουν (2015), Εντύποις\nΤα ποιήματα (2017), Βιβλιοπωλείον της Εστίας\nΗ χαμηλή φωνή (1990), Νεφέλη\nΆπαντα (1995), Πάπυρος Εκδοτικός Οργανισμός\nΠοιητές του μεσοπολέμου (2004), Εκδόσεις Καστανιώτη\nΚυριακές μες στο χειμώνα (2006), Σοκόλη\nΗ ελληνική ποίηση του 20ού αιώνα (2008), Μεταίχμιο\nΚώστας Καρυωτάκης, Μαρία Πολυδούρη (2009), Μεταίχμιο\nΗ εγγύτητα (2011), Πινακοθήκη Γρηγοριάδη\nΗ εγγύτητα (2011), Principia\nΤαγκό για τρεις (2012), Μελάνι\nΈνα μηδέν ένα, 101 Έλληνες ποιητές (2013), Οδός Πανός\nΟ κύκλος των καταραμένων ποιητών (2017), Εκδόσεις Πηγή\nΑγρας Τέλλος, «Πολυδούρη Μαρία» (1932)\nΠαράσχος Κλέων, «Το τραγικό ειδύλλιο του Καρυωτάκη και της Πολυδούρη» (1933)\nΔόξας Τάκης, Μαρία Πολυδούρη (1937)\nΣικελιανός Αγγελος, «Μαρία Πολυδούρη» (1945)\nΜελισσάνθη, «Μαρία Πολυδούρη», Ο Αιώνας μας (1948)\nΚώνστας Κ.Σ., «Ζώτος και Πολυδούρη (Αγνωστα στοιχεία της ζωής τους) (1951)\nΠαράσχος Κλέων, Ελληνες Λυρικοί (1953)\nΘέμελης Γ., «Νεοέλληνες Λυρικοί» (1954)\nΟυράνης Κώστας, Δικοί μας και ξένοι (1955)\nΣταμέλος Δημήτρης, «Μαρία Πολυδούρη» (1968)\nΣακελλαριάδης Χ.Γ., Η πραγματική Πολυδούρη και η έκδοση των Απάντων της (1969)\nΣταύρου Τατιάνα, «Η τιμητική ευθύνη» (1976)\nΣτεργιόπουλος Κώστας «Μαρία Πολυδούρη», Η ελληνική ποίηση (1980)\nΖήρας Αλέξης, «Πολυδούρη Μαρία» (1988)\nΣταθούλη Μ., Μαρία Πολυδούρη (1997)